open-index/open-wikipedia-markdown huggingface dataset:
ဒုစ္စရိတသုတ်

(၆)သုတ် ရှိပါသည်။

အညတရ ရဟန်း၏ လျှောက်ထားချက်အရ ကာယ, ဝစီ, မနော ဒုစရိုက်(၃) မျိုးကိုပယ်စွန့်၍ ယင်းသုစရိုက်သုံးမျိုးကို ပွားများလျှင် သီလရှိသူဖြစ်မည်။ သီလ၌ တည်၍ သတိပဋ္ဌာန်လေးပါးကို ပွားများလျှင် ကုသိုလ်တရားတို့၌ မဆုတ်ယုတ်တော့မူ၍ ကြီးပွားတိုးတက်မည်ဟု ဘုရားရှင် ဟောတော်မူသည့်အတိုင်း ကျင့်သုံးခြင်းကြောင့် အညတရရဟန်း ရဟန္တာဖြစ်ပုံကို ဟောတော်မူသည့်သုတ်။

ဤသုတ်၌ “ဧကော၊ ဝူပကဋ္ဌော အပ္ပမတ္တော အာတာပီ ပဟိတတ္တော ဟု ယောဂီ၏ အရည်အချင်းငါးမျိုးကို သိရပါသည်။

အဋ္ဌကထာ၌ ကာယဝစီသုစရိုက်တို့သည် ပါတိမောက္ခသံဝရသီလ၊ မနောသုစရိုက် ကြွင်းသီလသုံးပါးဟု ဤသုတ်၌ စတုပါရိသုဒ္ဓိသီလကို ဟောတော်မူပုံကိုလည်းကောင်း။

ဋီကာ၌ မနောသုစရိုက်(၃)ပါးသည် သီလမည်ပုံ၊ သတိပဋ္ဌာနသံယုတ်၌ ဝဂ္ဂ, သုတ္တတို့ကို ချုံးထားပုံကို ပြဆိုထားပါသည်။
----------

ဝစီဒုစရိုက် (၄)ပါးကို ရဟန်းတို့အား ဘုရားရှင် ဟောတော်မူသည့်သုတ်။
--------------

ဝစီဒုစရိုက်(၄)ပါးသရုပ်နှင့် သစ္စဝါစာ, အပိသုဏာဝါစာ, သဏှဝါစာ၊ မန္တဝါစာဟု ဝစီသုစရိုက်(၄)ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-----------

ဤသုတ်၌ ဒုစရိုက်(ရှိသောပုဂ္ဂိုလ်)၏ အပြစ်ငါးပါးနှင့် သုစရိုက် (ရှိသော ပုဂ္ဂိုလ်)၏ အကျိုးငါးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
--------

ဤသုတ်မှ ကာယ, ဝစီ, မနောဒုစရိုက်တို့ကို ပယ်စွန့်နိုင်ရန် သုစရိုက်(၃)ပါးတို့ကို ပွားများရမည်ဟု ရဟန်းတို့အား ဘုရားရှင် ဟောတော်မူပါသည်။
---------

ပညာမဲ့သူသည် ကုသိုလ်ကောင်းမှုကိုမပြုပဲ ဒုစရိုက်(၃)မျိုးနှင့် ရာဂ အစရှိသော အကုသိုလ်တရားတို့ကို ပြုလုပ်ခြင်းကြောင့် ငရဲသို့ ရောက်ရ၏-ဟု ဘုရားရှင် ဟောတော်မူကြောင်းကို ခုဇ္ဇုတ္တရာက သာမာဝတီ အမှူးရှိသော မိဖုရားတို့အား ဟောကြားသည့်သုတ်။

အဋ္ဌကထာ၌ ယင်းတို့၏ သဒ္ဒတ္ထနှင့် အဓိပ္ပါယတ္ထများကို ဖွင့်ပြထားပါသည်။

## ကိုးကား
ပရိညာသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် သဒ္ဓါစသော ဣန္ဒြေငါးပါးတို့ကို ပွားများအပ်၊ ကြိမ်ဖန်များစွာ အလေ့အလာပြုအပ် သည်ရှိသော် အဓွန့်ရှည်လျားသော သံသရာခရီးကို ပိုင်းခြား၍သိခြင်းငှါ ဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဖလသုတ်

(၆)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးနေတော်မူစဉ် သဒ္ဓိန္ဒြေအစ ပညိန္ဒြေအဆုံးရှိသော ဣန္ဒြေငါးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် အနာဂါမိဖိုလ်, အရဟတ္တဖိုလ် နှစ်မျိုးတို့တွင် တစ်မျိုးမျိုးကို မျက်မှောက်ဘဝ၌ပင် အရဟတ္တဖိုလ်ကို မချွတ်မုချ ရရှိနိုင်သည်။ ဥပါဒါန် အကြွင်းအကျန် ရှိနေသေးလျှင် အနာဂါမိဖိုလ်ကို ရနိုင်ပုံကို ရဟန်းတို့အား ဘုရားရှင် ဟောတော်မူသည့်သုတ်။
------------

ဘုရားရှင် ကောသလနိုင်ငံ ... သီတင်းသုံးနေတော်မူစဉ် အထက်သုတ်တော်ပါ သဒ္ဓိန္ဒြေအစရှိသော ဣန္ဒြေငါးပါးတို့ကို ပွားများအပ်, ကြိမ်ဖန် များစွာ အလေ့အလာပြုအပ်သည်ရှိသော်

၁။ မကွယ်လွန်မီ ကြိုတင်၍ မျက်မှောက်ဘဝ၌ပင် အရဟတ္တဖိုလ်ကို ရရှိနိုင်ခြင်း။

၂။ ကွယ်လွန်ခါနီးအချိန်၌ ရနိုင်ခြင်း။

၃။ ဩရမ္ဘာဂိယသံယောဇဉ်ငါးပါးတို့ကုန်ခြင်းကြောင့် အန္တရာပရိနိဗ္ဗာယီပုဂ္ဂိုလ်ဖြစ်ခြင်း။

၄။ ဥပဟစ္စပရိနိဗ္ဗာယီပုဂ္ဂိုလ်၊

၅။အသင်္ခါရပရိနိဗ္ဗာယီပုဂ္ဂိုလ်၊

၆။ သသင်္ခါရပရိနိဗ္ဗာယီပုဂ္ဂိုလ်၊

၇။ ဥဒ္ဓံသောတ အကနိဋ္ဌဂါမီပုဂ္ဂိုလ်ဖြစ်ခြင်းဟူသော အကျိုးအာနိသင် ၇-ပါးတို့ကို မချွတ်ဧကန် ရနိုင်သည်ဟု ရဟန်းတို့အား ဘုရားရှင် ဟောတော်မူသည့်သုတ်။
-----------

ဘုရားရှင် ကောသလနိုင်ငံ ... သီတင်းသုံးတော်မူစဉ် ဣဒ္ဓိပါဒ်လေးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် အနာဂါမိဖိုလ်, အရဟတ္တဖိုလ်တို့သို့ ရောက်နိုင်ပုံကို အထက်သုတ်တော်များအတိုင်း ရဟန်းတို့အား ဘုရားရှင် ဟောတော်မူသည့်သုတ်။
--------------

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ဣဒ္ဓိပါဒ်လေး မျိုးကို ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် အကျိုး အာနိသင် (၇)ပါးတို့ကို မချွတ်မုချ ရရှိလိမ့်မည်-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
----------

ဘုရားရှင် ကောသလနိုင်ငံ ... သီတင်းသုံးနေတော်မူစဉ် အာနာပါနဿတိ သမာဓိကို ပွားများပုံ ပွားများနည်း အကျိုးအာနိသင် များပြားအောင် ပွားများအပ်, ကြိမ်ဖန်များစွာ ပွားများအပ်, အလေ့အလာပြုအပ်သည်ရှိသော် မျက်မှောက်ဘဝ၌ပင် အနာဂါမ်, ရဟန္တာ မချွတ်ဧကန် ဖြစ်လိမ့်မည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။
--------------

ဘုရားရှင် ကောသလနိုင်ငံ ... သီတင်းသုံးနေတော်မူစဉ် အာနာပါန ဿတိ သမာဓိကို ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် ရရှိခံစားအပ်သော အကျိုးအာနိသင် (၇)ပါးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပတိဋ္ဌိတသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် အပ္ပမာဒ-ဟူသော ဧကဓမ္မ၌တည်သောရဟန်းသည် သဒ္ဓါအစရှိသော ဣန္ဒြေ ငါးပါးတို့ကို ပွားများအပ်, လွန်စွာပွားများအပ်နိုင်ကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မလ္လိကသုတ်

ဘုရားရှင် မလ္လနိုင်ငံ ဥရုဝေလကပ္ပနိဂုံး၌ သီတင်းသုံးနေတော်မူစဉ် ရဟန်းတို့ အိမ်၏အထွတ် မစိုက်ထူသေးသရွေ့ကာလပတ်လုံး အချင်ရနယ်တို့၏ ကောင်းစွာ တည်ခြင်း၊ စွဲမြဲစွာတည်ခြင်း မဖြစ်သေးသကဲ့သို့ ထို့အတူ အရိယသာဝက၏သန္တာန်၌ အရိယမဂ်ဉာဏ်မဖြစ်သေးသရွေ့ သဒ္ဓါ၊ ဝီရိယ၊ သတိ၊ သမာဓိ ဣန္ဒြေလေးပါးတို့ ကောင်းစွာ မတည်သေး၊ စွဲမြဲစွာ မတည်သေး။

အိမ်၏အထွဋ်စိုက်ထူပြီးသည်ရှိသော် အိမ်၏အခြင်ယနယ်တို့ ကောင်းစွာ တည်သကဲ့သို့၊ စွဲမြဲစွာတည်သကဲ့သို့၊ ထို့အတူ အရိယသာဝက၏သန္တာန်၌ အရိယ မဂ်ဉာဏ်တည်သည်ရှိသော် သဒ္ဓါအစရှိသော ဣလေးပါးတို့ ကောင်းစွာတည်၏။ စွဲမြဲစွာတည်၏။

ရဟန်းတို့ ပညာရှိသော အရိယသာဝကအား ထိုပညာအားလျော်သော သဒ္ဓါ၊ ဝီရိယ၊ သတိ၊ သမာဓိသည် ကောင်းစွာတည်၏-ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မဟာပုရိသသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အရှင်သာရိပုတ္တရာ၏ လျှောက်ထားချက်အရ ကိလေသာတို့မှ လွတ်မြောက်ပြီးသောစိတ်ရှိသူကို “မဟာပုရိသ၊ ကိလေသာတို့မှ လွတ်မြောက်ပြီးသောစိတ် မရှိသူကို “မဟာပုရိသ”ဟု ဟောတော်မမူပုံ၊ သတိပဋ္ဌာန်လေးပါးတို့ကို ပွားများ၍နေသောသူ၏စိတ်သည် တပ်မက်မှုကင်း၏။ တဏှာ ဒိဋ္ဌိတို့ဖြင့် တစ်စုံတစ်ခုသောအာရုံကို မစွဲလမ်းတော့ဘဲ အာသဝေါတရားတို့မှ လွတ်မြောက်၏။ ကိလေသာတို့မှ စိတ်လွတ်မြောက်ပြီးသောကြောင့် မဟာပုရိသ-ဟု ဟောတော်မူပုံ၊ မလွတ်မြောက်သေးသူသည် မဟာပုရိသ မဟုတ်ဟု ဘုရားရှင် ဟောကြားတော်မူသည့်သုတ်။

## ကိုးကား
အာပဏသုတ်

အင်္ဂတိုင်း အာပဏနိဂုံး၌ သီတင်းသုံးတော်မူစဉ် ဘုရားရှင်က အရှင်သာရိပုတ္တရာအား ဗုဒ္ဓမြတ်စွာအပေါ်၌ အလွန်အကဲကြည်ညိုပြီးသော အရိယာသာဝကသည် ဘုရားရှင်၌ဖြစ်စေ, ဘုရားရှင်၏သာသနာတော်၌ဖြစ်စေ ယုံမှားမှု မဝေခွဲနိုင်မှု မဖြစ်တော့ရာ-ဟု မိန့်တော်မူပါသည်၊ ထိုအခါ အရှင်သာရိပုတ္တရာထေရ်က “ဘုရားရှင် မိန့်တော်မူသည့်အတိုင်း ယုံမှားသံသယမဖြစ်ခြင်းမှာ သဒ္ဓါတရားရှိသော အရိယာသာဝကအား ဝီရိယိန္ဒြေ၊ သတိန္ဒြေ၊ သမာဓိန္ဒြေ၊ ပညိန္ဒြေ၊ သဒ္ဓိန္ဒြေတို့ဖြစ်သောကြောင့် မဖြစ်ခြင်းဖြစ်ပါသည်-ဟု လျှောက်ထားပါသည်။ ဘုရားရှင်က သာဓုခေါ်တော်မူပြီး အရှင်သာရိပုတ္တရာ၏လျှောက်ထားချက်အတိုင်း ပြန်လည်၍ ဣန္ဒြေ ငါးပါးဖြစ်ပုံကို ဟောတော်မူသည့်သုတ်။

အဋ္ဌကထာ၌ -သမ္ပယုတ္တသဒ္ဓါ၊ ပစ္စက္ခသဒ္ဓါနှစ်ပါးကို ဖွင့်ဆိုထားပါသည်။

## ကိုးကား
ပုဗ္ဗာရာမသုတ်

(၄)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ပုဗ္ဗာရုံကျောင်းတော်၌ သီတင်းသုံးနေတော်မူစဉ် တစ်ခုတည်းသော ပညိန္ဒြေရှိသော ပညာရှိသောအရိယာသာဝကအား ထိုပညိန္ဒြေအား လျော်လျောက်ပတ်သော သဒ္ဓါ, ဝီရိယ, သတိ, သမာဓိ-တို့ တည်နေ၏။ တစ်ခုတည်းသော ဤပညိန္ဒြေကို ပွားများခြင်း၊ ကြိမ်ဖန်များစွာ အလေ့အလာပြုခြင်းကြောင့် ရဟန္တာဖြစ်သောရဟန်းသည် “ခီဏာ ဇာတိ၊ ဝုသိတံ ဗြဟ္မစရိယံ၊ ကတံ ကရဏီယံ၊ နာပရံ ဣတ္ထတ္တာယာတိ ပဇာနာမိ”ဟု အရဟတ္တဖိုလ်ကို ထင်ရှားစွာပြနိုင်၏”ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-------------------------

ဘုရားရှင် ကောသလနိုင်ငံ သာဝတ္ထိမြို့ မိဂါရမာတုပသာဒ၌ သီတင်းသုံးနေတော်မူစဉ် အရိယာပညာဟူသော ပညိန္ဒြေ, အရိယာဝိမုတ္တိဟူသော သမာဓိန္ဒြေတို့ကို ပွားများအပ်, ကြိမ်ဖန်များစွာ အလေ့အလာပြုခြင်းကြောင့် ရဟန္တာပုဂ္ဂိုလ်သည် “ခီဏာ ဇာတိ၊ ဝုသိတံ ဗြဟ္မစရိယံ၊ ကတံ ကရဏီယံ၊ နာပရံ ဣတ္ထတ္တာယာတိ ပဇာနာမိ”ဟု အရဟတ္တဖိုလ်ကို ဖြေကြားနိုင်၏”ဟု ရဟန်းတို့အား ဘုရားရှင် ဟောကြားတော်မူသည့်သုတ်။
--------

ဘုရားရှင် ကောသလနိုင်ငံ သာဝတ္ထိမြို့ မိဂါရမာတုပါသာဒ၌ သီတင်းသုံး နေတော်မူစဉ် “ဝီရိယိန္ဒြေ, သတိန္ဒြေ, သမာဓိန္ဒြေ, ပညိန္ဒြေ ၄-ပါးတို့ကို ပွားများအပ် ကြိမ်ဖန်များစွာ အလေ့အလာပြုခြင်းကြောင့် ရဟန္တာပုဂ္ဂိုလ်သည် “ခီဏာ ဇာတိ၊ ဝုသိတံ ဗြဟ္မစရိယံ၊ ကတံ ကရဏီယံ၊ နာပရံ ဣတ္ထတ္တာယာတိ ပဇာနာမိ”ဟု အရဟတ္တဖိုလ်ကို ဖြေကြားနိုင်၏”ဟု ရဟန်းတို့အား ဘုရားရှင် ဟောကြားတော်မူသည့်သုတ်။
--------

ဘုရားရှင် ကောသလနိုင်ငံ သာဝတ္ထိမြို့ မိဂါရမာတုပါသာဒ၌ သီတင်းသုံးနေတော်မူစဉ် “သဒ္ဓါ, ဝီရိယ, သတိ, သမာဓိ, ပညာ-ဟူသော ဣန္ဒြေ ၅-ပါးတို့ကို ပွားများအပ်, ကြိမ်ဖန်များစွာ အလေ့အလာပြုခြင်းကြောင့် ရဟန္တာပုဂ္ဂိုလ်သည် “ခီဏာ ဇာတိ၊ ဝုသိတံ ဗြဟ္မစရိယံ၊ ကတံ ကရဏီယံ၊ နာပရံ ဣတ္ထတ္တာယာတိ ပဇာနာမိ”ဟု အရဟတ္တဖိုလ်ကို ဖြေကြားနိုင်ပေ၏”ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပုဗ္ဗကောဋ္ဌကသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ဘုရားရှင်က အရှင်သာရိပုတ္တရာထေရ်အား “သာရိပုတ္တရာ သဒ္ဓါအစရှိသော ဣန္ဒြေငါးပါးတို့ ပွားများအပ်, ကြိမ်ဖန်များစွာ အလေ့အလာပြုအပ်သည် ရှိသော် အမြိုက်နိဗ္ဗာန်သို့ သက်ဝင်သည်, အမြိုက်နိဗ္ဗာန်ဟူသော လည်းလျောင်းရာ ရှိသည်, အမြိုက်နိဗ္ဗာန်ဟူသော အပြီးအဆုံးရှိသည်ကို ယုံကြည်၏လော”ဟု မေးတော်မူပါသည်။ အရှင်သာရိပုတ္တရာက မြတ်စွာဘုရား ... ဣန္ဒြေငါးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်သည်ရှိသော် အမတောဂဓ, အမတပရာယဏ, အမတပရိယောသာနဖြစ်သည်ကို မြတ်စွာဘုရားကို ယုံကြည်ရုံမျှဖြင့် တပည့်တော် သိသည်မဟုတ်ပါ။ ဣန္ဒြေငါးပါးတို့ကို ပွားများခြင်း, ကြိမ်ဖန်များစွာ အလေ့အလာ ပြုခြင်း၏အကျိုးတို့ကို ဉာဏ်ဖြင့်မမြင်အပ်, ထင်ထင်ရှားရှား မသိအပ်, ကိုယ်တိုင် မသိအပ်, ကိုယ်တိုင် မတွေ့အပ်သောပုဂ္ဂိုလ်တို့သည် သူတစ်ပါးတို့ကို ယုံကြည်သောအားဖြင့် သိကြကုန်ရာပါ၏။ ဣန္ဒြေငါးပါးတို့ကို ပွားများခြင်း၏ အထွဋ်အထိပ်သို့ရောက်သော အကျိုးတို့ကို ကိုယ်တိုင်ဉာဏ်ပညာဖြင့် သိအပ်ပြီးသော, ထင်ထင်ရှားရှား သိအပ်ပြီးသော, ကိုယ်တိုင်သိ တွေ့မြင်အပ်ပြီးသောပုဂ္ဂိုလ်များ၌ ထိုဣန္ဒြေငါးပါးတို့၌ ယုံမှားမှုမရှိတော့ပါ။ တွေးတောမှုသံသယ မရှိတော့ပါ။

မြတ်စွာဘုရား ... ဤဣန္ဒြေငါးပါးတရားတို့ကို တပည့်တော်သည် ဉာဏ် ပညာဖြင့် သိအပ်ပါပြီ ထင်ထင်ရှားရှား သိအပ်ပါပြီ။ ကိုယ်တိုင်တွေ့ထိ သိအပ်ပါပြီး ထိုဣန္ဒြေငါးပါးတရားတို့၌ ယုံမှားသံသယ မရှိတော့ပါ။ သို့လော သို့လော တွေးတောမှု မရှိတော့ပါ-ဟု လျှောက်ထားပါသည်။

ဘုရားရှင်က သာဓုခေါ်တော်မူပြီ၊ ဣန္ဒြေငါးပါးတို့ကို ဉာဏ်ဖြင့် မမြင်အပ်၊ ထင်ထင်ရှားရှား မသိအပ်၊ ကိုယ်ထိလက်ရောက် မျက်မှောက်မပြုအပ်၊ မတွေ့အပ် ဖူးသောသူတို့သည် ထိုဣန္ဒြေငါးပါးတို့ကို ပွားများမှု ကြိမ်ဖန်များစွာ အလေ့အလာ ပြုမှုကြောင့်ရရှိသော နိဗ္ဗာန်နှင့်စပ်သောအကျိုးတို့၌ သူတစ်ပါးတို့ကို ယုံကြည်သောအားဖြင့် သိကုန်ရာ၏။ ဉာဏ်ဖြင့်ထင်ထင် သိမြင်, ထင်ထင်ရှားရှား သိမြင်, ကိုယ်တိုင် တွေ့ထိအပ်ပြီးသောပုဂ္ဂိုလ်တို့သည် ထိုဣန္ဒြေငါးပါးတရားတို့၌ တွေးတောယုံမှားမှု သံသယမရှိတော့ကုန်-ဟု မိန့်ကြားတော်မူသည့်သုတ်။

## ကိုးကား
စုန္ဒသုတ်

(၄)သုတ် ရှိပါသည်။

ဘုရားရှင် ကောသလနိုင်ငံ၊ သာဝတ္ထိမြို့တော် ဇေတဝန်ကျောင်းတော်၌ သီတင်းသုံးတော်မူနေစဉ် အရှင်သာရိပုတ္တရာ ပရိနိဗ္ဗာန်ဝင်စံမှုနှင့် စပ်လျဉ်း၍ အရှင်အာနန္ဒာ၏ လျှောက်ထားချက်များ၊ ဘုရားရှင်၏ ပြန်လည်မိန့်ကြားချက်များ၊ အတ္တဒီပ၊ အတ္တသရဏ၊ ဓမ္မဒီပ၊ ဓမ္မသရဏ၊ အနညသရဏဖြစ်အောင် သတိပဋ္ဌာန် လေးပါးကို ပွားများနေရမည်-ဟု ဘုရားရှင် ဟောကြားတော်မူသည့်သုတ်။

အဋ္ဌကထာ၌ -အရှင်သာရိပုတ္တရာ၏ ပရိနိဗ္ဗာန်ပြုပုံ အပြည့်အစုံ ပါရှိပါသည်။

ဋီကာ၌ -အရှင်သာရိပုတ္တရာ၏ မွေးချင်းခြောက်ဦး ပါရှိပါသည်။
---------

ဘုရားရှင် ပါဝါမြို့ ကမ္မာရယုတ္တ စုန္ဒ၏ သရက်ဥယျာဉ်ဝယ် သီတင်းသုံးနေတော်မူစဉ် ဘုရားရှင်၏ မိန့်ကြားတော်မူချက်အရ စုန္ဒကမ္မာရယုတ္တက “သူနှစ်သက် သော ပစ္ဆာမဘူမကအရပ်သား ဗြာဟ္မဏများ၏ သောစေယျအကျင့်များအား လျှောက်ထားမှုကို အကြောင်းပြု၍ ယင်းတို့၏ သောစေယျနှင့် မြတ်ဗုဒ္ဓ၏ သောစေယျတို့ မတူညီပုံကို ဒုစရိုက်ဆယ်ပါး သုစရိုက်ဆယ်ပါးတို့ဖြင့် အကျယ်တဝင့် ရှင်းလင်းဟောတော်မူရာ စုန္ဒကမ္မာရပုတ္တ ဥပါသကာအဖြစ် ခံယူပုံကို ပြဆိုသည့်သုတ်။
--------

ဘုရားရှင် ပရိနိဗ္ဗာန်ဝင်စံတော်မူမည့်နေ့၌ စုန္ဒကမ္မာရယုတ္တ၏ သူကရမဒ္ဒဝ ဆွမ်းပုံ၊ ပါဝါမှ ကုသိနာရုံသို့ ကြွတော်မူပုံ၊ အကျိုးအာနိသင်ကြီးမားသည့် ဆွမ်းနှစ်မျိုးတို့ကို ဟောကြားတော်မူပုံ-တို့ကို ပြဆိုသည့်သုတ်။
---------

တစ်သိန်းတန် ရွှေခွက်များဖြင့် ပါဝါမြို့၊ စုန္ဒရွှေပန်းထိန်သည်၏နေအိမ်၌ ဘုရားအမှူးရှိသော သံဃာတော်များအား ဆွမ်းလုပ်ကျွေးကြရာ ပါပဘိက္ခုက ရွှေခွက်ကို ခိုးယူထားသည်ကို မသိဟန်ပြု၍ “လောက၌ ရဟန်းအမျိုးအစား အဘယ်မျှ ရှိပါသနည်း”ဟု စုန္ဒရွှေပန်းထိန်သည်၏ မေးလျှောက်ချက်အရ လောက၌ ရဟန်းလေးမျိုးရှိကြောင်း အကျယ်ဟောတော်မူသည့်သုတ်။

အဋ္ဌကထာ၌-ဤသုတ်ဖြစ်ပေါ်လာပုံနှင့်တကွ ပုဒ်အဖွင့်များ ပါရှိပါသည်။

## ကိုးကား
ဥဏ္ဏာဘဗြာဟ္မဏသုတ်

(၂)သုတ် ရှိပါသည်။

ကောသလနိုင်ငံ၊ သာဝတ္ထိမြို့၊ ဇေတဝန်ကျောင်းတော်၌ ဥဏ္ဏာဘဗြာဟ္မဏ၏ မေးလျှောက်ချက်အရ “စက္ခု, သောတ, ဃာန, ဇိဝှါ, ကာယ-ဟူသော ကျက်စားရာ အာရုံအမျိုးမျိုးရှိကြကုန်သော အချင်းချင်း၏ကျက်စားရာအာရုံကို မခံစားကုန်သော ရုပ်ဣန္ဒြေ ၅-ပါးတို့၏ မှီခိုရာကား (ကုသိုလ်, အကုသိုလ်ဇော)စိတ်ဖြစ်ပုံ၊ ထိုဣန္ဒြေ ငါးပါးတို့၏ ကျက်စားရာအာရုံကို (ကုသိုလ်, အကုသိုလ်ဇော)စိတ်ကပင် ခံစားပုံ၊ ဇောစိတ်၏မှီရာသည် (မဂ်နှင့် ယှဉ်သော)သတိဖြစ်ပုံ၊ သတိ၏ မှီခိုရာသည် (ဖလ) ဝိမုတ္တိဖြစ်ပုံ၊ ဝိမုတ္တိ၏ မှီခိုရာသည် နိဗ္ဗာန်ဖြစ်ပုံကို” ဘုရားရှင်က အဆင့်ဆင့် ဖြေကြားတော်မူပါသည်။ ဥဏ္ဏာဘဗြာဟ္မဏကြီးက နိဗ္ဗာန်၏မှီခိုရာကို ဆက်လက်မေးလျှောက်ရာ ဘုရားရှင်က “အမေးပုစ္ဆာ ပြဿနာလွန်သွားပုံ၊ အမေးပုစ္ဆာ၏အဆုံးကိုယူခြင်း မတတ်နိုင်ပုံကို”မိန့်ကြားတော်မူပြီး မဂ္ဂဗြဟ္မစရိယ၏မှီခိုရာသည် နိဗ္ဗာန်ဖြစ်ပုံ၊ နိဗ္ဗာန်လျှင် ပြီးဆုံးပုံ၊ နိဗ္ဗာန်သို့ သက်ဝင်ပုံကို မိန့်ကြားတော်မူပါသည်။ ဥဏ္ဏာဘဗြာဟ္မဏကြီးက ဘုရားရှင်၏ဒေသနာတော်ကို အဖန်ဖန်အထပ်ထပ် ဝမ်းမြောက်ဝမ်းသာစွာပြု၍ ပြန်သွားပြီးနောက် ဥဏ္ဏာဘဗြာဟ္မဏကြီး၏ ဈာန အနာဂါမ် ဖြစ်ပုံကို အရှေ့ဖက် လေသာပြူတင်းမှ နေရာင်ခြည်ဝင်ပုံ ဥပမာဖြင့် မိန့်ကြားတော်မူပါသည်။

အဋ္ဌကထာ၌-ဣန္ဒြေငါးပါးတို့ အချင်းချင်းအာရုံမခံစားပုံ ဥပမာ၊ ကုသိုလ်, အကုသိုလ်ဇောစိတ်၏ ဣန္ဒြေငါးပါးတို့၏ မှီခိုရာဖြစ်ပုံ ဥပမာများ၊ ဈာနအနာဂါမ် အကြောင်းကို ဖွင့်ပြထားပါသည်။
-----------

ဝံသနိုင်ငံ၊ ကောသမ္ဗီမြို့၊ ဃောသိတာရုံကျောင်းတော်၌ သီတင်းသုံးတော်မူသော အရှင်အာနန္ဒာအား ဥဏ္ဏာဘပုဏ္ဏား၏ မေးလျှောက်ချက်အရ (တဏှာ)ဆန္ဒကို ပယ်ဖျောက်ရန်အတွက် ဘုရားရှင်အထံတော်၌ မြတ်သောအကျင့်ကို ကျင့်သုံးပုံ၊ ဣဒ္ဓိပါဒ်လေးပါးကို ပွားများခြင်းသည် ဗြဟ္မစရိယ၏ကျင့်စဉ်ဖြစ်ပုံ၊ ကျောင်းသို့လာသော ဥဏ္ဏာဘပုဏ္ဏား၏ ဆန္ဒစသည် ငြိမ်းအေးသွားပုံ၊ ဥပမာဖြင့် ဗြဟ္မစရိယ၏ အပြီးအဆုံး ရှိပုံကို ရှင်းလင်းဟောကြားတော်မူသည့်အခါ ဥဏ္ဏာဘပုဏ္ဏား ဥပါသကာအဖြစ်ခံယူ သွားပုံကို ဟောတော်မူသည့်သုတ်။

## ကိုးကား
မဂ္ဂသုတ်

(၄)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် မဂဓနိုင်ငံ နေရဉ္ဇရာမြစ်ကမ်း ဥရုဝေလတော အဇပါလညောင်ပင်ရင်း၌ ဘုရားဖြစ်တော်မူပြီး သီတင်းသုံး နေတော်မူခဲ့စဉ်ကပင် သတ္တဝါတို့ ကိလေသာအညစ်အကြေးတို့ မညစ် မလူး အထူးအားဖြင့် သန့်ရှင်းစင်ကြယ်ရန်၊ သောက ပရိဒေဝတို့ကို ကျော်လွန်နိုင်ရန်၊ ဒုက္ခ ဒေါမနဿတို့ ချုပ်ငြိမ်းရန်၊ အရိယမဂ်ဉာဏ်ကိုရဖို့ရန်၊ နိဗ္ဗာန်ကိုမျက်မှောက်ပြုရန် သတိပဋ္ဌာန်လေးပါးသည် တစ်ကြောင်းတည်းသော လမ်းမှန်ပေတည်း-ဟု စိတ်အကြံ အစည်ဖြစ်တော်မူပုံ၊ သတိပဋ္ဌာန်လေးပါးပွားများပုံ၊ သဟမ္ပတိဗြဟ္မာ လာရောက်လျှောက်ထားပုံတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
---------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတို့အား ဘုရားရှင်မဖြစ်သေးမီ အလောင်းတော်ဘဝ၌ပင် “ဣဒ္ဓိပါဒဘာဝနာ မဂ္ဂ=လမ်းစဉ်၊ ကျင့်စဉ်=ပဋိပဒါကား အဘယ်နည်း?ဟု ကြံစည်တော်မူပြီး ဣဒ္ဓိပါဒ်လေးပါးကို ပွားများတော်မူခဲ့ပုံ၊ ဣဒ္ဓိပါဒ်လေးပါးကို ပွားများတော်မူခြင်းကြောင့် ဣဒ္ဓိဝိဓအဘိညာဉ် ဖြစ်ပေါ်လာပုံ၊ အရဟတ္တဖိုလ်သို့ မျက်မှောက်ဘဝမှာပင် ရောက်ရှိတော်မူပုံအကျယ်ကို ရဟန်းတို့အား ဘုရားရှင် ဟောကြားတော်မူသည့်သုတ်။
-------------

ဘုရားရှင် ကောသလနိုင်ငံ ... သီတင်းသုံးတော်နေစဉ် မိစ္ဆာဒိဋ္ဌိ, မိစ္ဆာသင်္ကပ္ပ, မိစ္ဆာဝါစာ, မိစ္ဆာကမ္မန္တ တရားလေးပါးတို့နှင့်ပြည့်စုံသော ဗာလ-အဗျတ္တ ဖြစ်သော သူယုတ်မာသည် မိမိ၏ကုသိုလ်မူလကို တူးဖြိုဖျက်ဆီး၍ မိမိကိုယ်ကို ဆောင်၏၊ အပြစ်လည်းရှိ၏၊ ပညာရှိတို့လည်း ကဲ့ရဲ့ကြကုန်၏၊ များစွာသော မကောင်းမှုကိုလည်း တိုးပွားစေ၏။ သမ္မာဒိဋ္ဌိ, သမ္မာသင်္ကပ္ပ, သမ္မာဝါစာ, သမ္မာကမ္မန္တ တရားလေးပါးတို့နှင့် ပြည့်စုံသော ပဏ္ဍိတ, ဝိယတ္တဖြစ်သော သူတော်ကောင်းသည် မိမိ၏ကုသိုလ်မူလကို မတူးဖြို မဖျက်ဆီးဘဲ မိမိကိုယ်ကိုဆောင်၏။ အပြစ်မရှိ ပညာရှိတို့ မကဲ့ရဲ့အပ်သူ၊ များစွာသော ကုသိုလ်ကိုပွားစေသူ-ဟု ရဟန်းတို့အား ဘုရားရှင် ဟောတော်မူသည့်သုတ်။
----------

ဘုရားရှင် ကောသလနိုင်ငံ ... သီတင်းသုံးတော်နေစဉ် မိစ္ဆာအာဇီဝ, မိစ္ဆာဝါယမ, မိစ္ဆာသတိ၊ မိစ္ဆာသမာဓိ-ဟူသော တရားလေးပါးတို့ပြည့်စုံ ဗာလ၊ အဗျတ္တဖြစ်သော သူယုတ်မာသည် ... တိုးပွားစေ၏။

သမ္မာအာဇီဝ, သမ္မဝါယာမ, သမ္မာသတိ, သမ္မာသမာဓိ-ဟူသော တရား လေးပါးတို့နှင့်ပြည့်စုံသော ပဏ္ဍိတ, ဝိယတ္တဖြစ်သော သူတော်ကောင်းသည် ... တိုးပွားစေ၏-ဟု အထက်သုတ်တော်အတိုင်း ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဇရာဓမ္မသုတ်

ဘုရားရှင်ရူပကာယတော်၏ ဇရာသဘာဝ မသိမသာဖြစ်ပေါ်လာသည်ကို အရှင်အာနန္ဒာ လျှောက်ထားမှုနှင့်ဆက်စပ်၍ အရွယ်နုပျိုမှု၌ ဇရာဓမ္မ ကျန်းမာမှု၌ ဗျာဓိဓမ္မ အသက်ရှင်မှု၌ မရဏဓမ္မတို့ ဖြစ်ပေါ်လာပုံကို မိန့်ကြားတော်မူပြီး ဇရာ, မရဏတို့ သတ္တဝါတို့ကို နှိပ်စက်နေပုံကို သံဝေဂဉာဏ်ဖြစ်စေရန် သာဝတ္ထိမြို့ ပုဗ္ဗာရုံကျောင်းတိုက် မိဂါရမာတု ပြာသာဒ်အနောက်ဖက် လေသာဆောင်၌ အရှင်အာနန္ဒာအား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဘုရားရှင် နေပူဆာလှုံမှုနှင့်ဆက်စပ်၍ ဖွင့်ဆိုချက်၊ ဘုရားရှင်နှင့် ပကတိလူသားတို့၏ ဇရာဓမ္မနှိုင်းယှဉ်ချက်၊ ဘုရားရှင်၏ ဇရာသဘာဝ အခြားသူတို့အား မသိသာသော်လည်း အနီးကပ်နေသော အရှင်အာနန္ဒာအား သိသာပုံ၊ အရှင်အာနန္ဒာ၏ ဂရဟနစ္ဆရိယဖြစ်ပုံ အစရှိသည်တို့ကို ဖွင့်ပြထားပါသည်။

## ကိုးကား
ဗောဓာယသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် “ဗောဓာယ သံဝတ္တန္တိ”ကြောင့် ဗောဇ္ဈင်္ဂဟုခေါ်ဆိုပုံ၊ ဗောဇ္ဈင်ခုနစ်ပါးပွားများပုံကို တစ်ပါးစီ တစ်ပါးစီ မေးလျှောက်လာသော အညတရရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပိဏ္ဍောလဘာရဒွါဇသုတ်

ဘုရားရှင် ဝံသနိုင်ငံ ကောသမ္ဗီမြို့တော် ဃောသိတာရုံကျောင်းတော်၌ သီတင်းသုံးတော်မူစဉ်-အရှင်ပိဏ္ဍောလဘာရဒွါဇထေရ်၏ “ခီဏာ ဇာတိ၊ ဝုသိတံ ဗြဟ္မစရိယံ, ကတံ ကရဏီယံ, နာပရံ ဣတ္ထတ္ထာယ”ဟု အညဗျာကရဏကို ပြောကြားမှုနှင့်ဆက်စပ်၍ ရဟန်းတို့၏ လျှောက်ထားမှုကို “သတိ, သမာဓိ, ပညာ ဣန္ဒြေ သုံးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်ပြီးဖြစ်သောကြောင့် ဤသို့ပြောကြားပုံ, ထိုဣန္ဒြေသုံးပါးတို့သည် ဇာတိ, ဇရာ, မရဏကို ကုန်စေခြင်း အဆုံး၌ဖြစ်ကုန်၏။ ထိုသို့သိမြင်ကြသောကြောင့် ပိဏ္ဍောလဘာရဒွါဇ ဤစကားကို ပြောကြားပေ၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အညိန္ဒြိယသုတ်

အနညာတညဿာမီတိန္ဒြေ, အညိန္ဒြေ, အညာတာဝိန္ဒြေ-ဟု ဣန္ဒြေသုံးမျိုးရှိပုံကို ဟောတော်မူသည့်သုတ်။

## ကိုးကား
ပဋိပန္နသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် သဒ္ဓါအစရှိသော ဣန္ဒြေငါးပါးတို့ပြီးစီးခြင်း၊ ပြည့်စုံခြင်းကြောင့် ရဟန္တာပုဂ္ဂိုလ်ဖြစ်နိုင်ပုံ-မှ လျော့ပေါ့(မထက်မြက်) ခြင်းကြောင့် သောတာပတ္တိမဂ္ဂဋ္ဌာန်ဖြစ်နိုင်ပုံ, အချင်းခပ်သိမ်းမရှိသောသူသည် ပုထုဇဉ်ဘက်၌ဖြစ်ပုံ-အစရှိသည်ဖြစ်ပုံ လောကုတ္တရာ၌ယှဉ်သော သဒ္ဓါအစရှိသောဣန္ဒြေတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌လည်း ဖွင့်ဆိုချက်များရှိပါသည်။

## ကိုးကား
ပဋိလာဘသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် အရိယသာဝက၏ သဒ္ဓါအစရှိသော ဣန္ဒြေငါးပါးတို့ဖြစ်ပုံကို တစ်ပါးစီ တစ်ပါးစီ ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပါစီနာဒိသုတ်

(၄၈)သုတ် ရှိပါသည်။

 ပထမသုတ်မှ ဒွါဒသမသုတ်အထိ ၁၂ သုတ်။

အထက်သုတ်တော်များအတိုင်း မြစ်ကြီးငါးစင်း ပမာသွင်းချက် သဒ္ဓါ၊ ဝီရိယ၊ သတိ၊ သမာဓိ၊ ပညာဟူသော ဣန္ဒြေငါးပါးပွားများပုံကို နိဗ္ဗာန်အထွတ်တင်၍ ရဟန်းတို့အား ဘုရားရှင် ဟောတော်မူသောသုတ်များ။
----------
 ၁မှ ၁၂ အထိ ၁၂သုတ်။

အထက်သုတ်တော်များအတိုင်း ဣန္ဒြေငါးပါးကိုပင် ရာဂဝိနယပရိယောသာန စသည်ဖြစ်အောင် ပွားများပုံကို နိဗ္ဗာန်အထွတ်တင်၍ ဟောတော်မူသည့်သုတ်များ။
-------------
 ၁-မှ ၁၂-အထိ ၁၂-သုတ်။

အထက်သုတ်တော်များအတိုင်း သမ္မပ္ပဓာန်လေးပါး ပွားများပုံကို ရဟန်းတို့အား ဘုရားရှင်ဟောတော်မူသည့်သုတ်။
------------
 ၁မှ ၁၂ အထိ ၁၂သုတ်။

အထက်သုတ်တော်များအတိုင်း ဗိုလ်ငါးပါး ပွားများပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဗုဒ္ဓသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူနေစဉ် ဣဒ္ဓိပါဒ်လေးပါး ပွားများပုံနှင့် ဣဒ္ဓိပါဒ်လေးပါးကို ပွားများအပ်၊ ကြိမ်ဖန် များစွာ အလေ့အလာပြုအပ်သည်၏အဖြစ်ကြောင့် မြတ်စွာဘုရားကို “အရဟံ ဂုဏ်ရှင်၊ သမ္မာသမ္ဗုဒ္ဓဂုဏ်ရှင်” ဟု ဆိုအပ်ပေ၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
စေတိယသုတ်

ဘုရားရှင် ဝဇ္ဇီနိုင်ငံ ဝေသာလီမြို့အနီး မဟာဝုန်တော ကူဋာဂါရသာလာ ကျောင်းတော်၌ သီတင်းသုံးနေတော်မူစဉ် စာပါလစေတီအနီး၌ အာယုသင်္ခါရ လွှတ်တော်မူခြင်းနှင့်စပ်၍ ဟောတော်မူသည့်သုတ်။

ဝေသာလီမြို့တော်၏ ပတ်ဝန်းကျင်၌ ဥဒေနစေတီ၊ ဂေါတမကစေတီ၊ သတ္တမ္ဗစေတီ၊ ဗြဟုပုတ္တစေတီ၊ သာရန္ဒဒစေတီ၊ စာပါလစေတီဟူသော ရှေးဟောင်း နတ်ကွန်းများ မွေ့လျော်ဖွယ်အဖြစ် တည်ရှိနေပုံ၊ ဣဒ္ဓိပါဒ်လေးပါးကို ဘာဝိတ၊ ဗဟုလီကတ၊ ယာနီကတ၊ဝတ္ထုကတ၊ အနုဋ္ဌိတ၊ ပရိစိတ၊ သုသမာရဒ္ဓ-ဖြစ်အောင် ပွားများထားသူသည် အလိုရှိလျှင် အာယုကပ်ပတ်လုံးဖြစ်စေ၊ အာယုကပ် အကြွင်းအကျန်ပတ်လုံးဖြစ်စေ တည်နေနိုင်သည်။ ငါဘုရားသည်လည်း ဣဒ္ဓိပါဒ် လေးပါးကို ဘာဝိတအစရှိသော အရှိန်အဟုန်ဖြစ်အောင် ပွားများထားခြင်းကြောင့် အာယုကပ်, ကပ္ပါဝသေသအထိ တည်နေနိုင်သည်။ ဤသို့ ထင်ရှားသိသာစွာ နိမိတ်အရိပ်အယောင်ကို သုံးကြိမ်တိုင်တိုင် မိန့်ကြားသမှု ပြုပါသော်လည်း အရှင်အာနန္ဒာသည် ဘုရားရှင်၏ အလိုတော်ကိုသိရှိခြင်းငှာ မတတ်နိုင်အောင် မာရ်နတ် လှည့်ပတ်ထားသဖြင့် “တိဋ္ဌတု ဘန္တေ ဘဂဝါ ကပ္ပံ၊ တိဋ္ဌတု သုဂတော ကပ္ပံ ဗဟုဇနဟိတာယ ဗဟုဇနသုခါယ လောကာနုကမ္မာယ အတ္ထာယ ဟိတာယ သုခါယ ဒေဝမနုဿာနံ”ဟု ဘုရားရှင်အား မလျှောက်ထားမိပါ။

ဘုရားရှင် မိန့်ကြားတော်မူချက်အရ အရှင်အာနန္ဒာ ထွက်ခွါသွားပြီး မကြာမီ ပါပိမမာရ်နတ် ရောက်ရှိလာပြီး “ပရိနိဗ္ဗာတု ဒါနိ ဘန္တေ ဘဂဝါ၊ ပရိနိဗ္ဗာတု သုဂတော၊ ပရိနိဗ္ဗာနကာလော ဒါနိ ဘန္တေ ဘဂဝတော ဘာသိတာ ခေါ ပနေသာ ဘန္တေ ဘဂဝတာ ဝါစာ န တာဝါဟံ-ဘဂဝတော”ဟု ပရိနိဗ္ဗာန် ပြုတော်မူရန် လျှောက်ထားပုံ၊ ဘုရားရှင်က ဤနေ့မှ(၃)လကြာလျှင် ပရိနိဗ္ဗာန်ပြုတော့မည်ဟု မိန့်ကြားတော်မူပြီး၊ စာပါလစေတီ၌ သတိ, သမ္ပဇဉ် ယှဉ်လျှက် အာယုသင်္ခါရကို လွှတ်တော်မူပုံ၊ မဟာဘူမိစာလဖြစ်ပုံ၊ ဘုရားရှင် ဥဒါန်းကျူးရင့်တော်မူပုံကို ဟောတော်မူသည့်သုတ်။

ဤသုတ်တော်၌ ဘုရားရှင်က သူတော်ကောင်းတရား သာသနာတော်နှင့် ဆက်စပ်၍ ဘိက္ခု၊ ဘိက္ခုနီ၊ ဥပါသက၊ ဥပါသိကာ ပရိသတ်တို့၌ ပြည့်ဝရမည့် ရှိနေရမည့် အရည်အချင်းများ၊ သာသနာတော်နှင့် ဆက်စပ်၍ လုပ်ဆောင်ရမည့် လုပ်ဆောင်ချက်များကို မာရ်နတ်အား အပြည့်အစုံ မိန်ကြားတော်မူခဲ့ပါသည်။ ဗုဒ္ဓမြတ်စွာ၏ သာဝကပရိသတ်လေးပါးတို့ ပြည့်စုံရမည့် အရည်အချင်းများ လုပ်ဆောင်ရမည့်လုပ်ငန်းများကို ပီပီပြင်ပြင် တက်ညီလက်ညီ လုပ်ကိုင်ဆောင်ရွက် ကြပါက သူတော်တရား သာသနာတော်မြတ် လောကအတွင်း ထွန်းလင်းနေပြီး ဗဟုဇနဟိတ, ဗဟုဇနသုခ, ဒေဝမနုဿာနံ အတ္ထာယ ဟိတာယ သုခါယ ဖြစ်နေမည်ဖြစ်ပါသည်။

အဋ္ဌကထာ၌ နိသီဒဟူသည် စမ္မက္ခဏ္ဍ၊ ဣဒ္ဓိပါဒ်ကို အစွမ်းသတ္တိ ထူးရှိအောင် ပွားများရမည့်ပုဒ်များအဖွင့်၊ ကပ္ပ၊ ကပ္ပါဝသေသအဖွင့်၊ ဘဒ္ဒကပ် ပတ်လုံး တည်နေနည်း၊ ကပ္ပ, ကပ္ပါဝသေဝတို့ပတ်လုံး ဘုရားရှင်မတည်နေခြင်း အကြောင်း၊ မာရပရိယုဋ္ဌိတစိတ္တ၊ မာရအဖွင့်၊ မာရ၏ ဝေဝစန၊ ဘုရားရှင်အား ပရိနိဗ္ဗာန်စံဖို့ရန် သတ္တသတ္တာဟကာလ၏ အဋ္ဌမသတ္တာဟကာလကပင် မာရ်နတ် လျှောက်ထားခဲ့ပုံ၊ သာဝကများ၌ ဘုရားရှင်လိုလားတော်မူသည့် ပြည့်ဝရမည့် အရည်အချင်းနှင့် ဆောင်ရွက်ရမည့် လုပ်ငန်းပြပုဒ်များအဖွင့်၊ အာယုသင်္ခါရ လွှတ်တော်မူပုံ ဖွင့်ပြချက်၊ ဒေဝဒုန္ဒုဘိယောဖလိံသု-အဖွင့်၊ ဥဒါန်းဂါထာတော် အဖွင့်တို့ကို ပြည့်ပြည့်စုံစုံ ဖွင့်ပြထားပါသည်။

ဋီကာ၌ ဥဒေနစေတီအဖွင့်၊ ဣဒ္ဓိပါဒ်ပွားများရမည့် ပုဒ်များအဖွင့်၊ အာယုပ္ပမာဏနှင့်ဆက်စပ်၍ မဟာသီဝထေရ်၏ မိန့်ဆိုချက်၊ ပရိယုဋ္ဌိတစိတ္တအဖွင့် ဝိပလ္လာသလေးပါး၊ မာရနှင့် ပရိယာယ်ပုဒ်များအဖွင့်၊ အဋ္ဌမသတ္တာဟ၊ တိပိဋက၊ သာဝကဂုဏ်ပုဒ်များ၊ သတိ, ပညာ၊ ပထဝီကမ္ပန၊ ပီတိဝေဂ၊ ဥဒါနဂါထာ-အစရှိ သည်တို့ကို ဖွင့်ပြထားပါသည်။

## ကိုးကား
အပါရသုတ်

ဣဒ္ဓိပါဒ်လေးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်သည် ရှိသော် (သံသရာဟူသော) ဤမှာဖက်ကမ်းမှ (နိဗ္ဗာန်ဟူသော) ထိုမှာဖက်ကမ်းသို့ သွားရောက်ခြင်းငှာ ဖြစ်ကုန်၏-ဟု ဟောတော်မူသည့်သုတ်။

## ကိုးကား
ဥပ္ပဋိပါဋိကသုတ်

ဒုက္ခိန္ဒြေ, ဒေါမနဿိန္ဒြေ, သုခိန္ဒြေ, သောမနဿိန္ဒြေ, ဥပေက္ခိန္ဒြေ-ဟု ဣန္ဒြေ ၅-ပါးရှိပုံ၊ ဤသာသနာတော်၌ မမေ့မလျော့ ပြင်းထန်စွာ အားထုတ်လျက် နိဗ္ဗာန်သို့ စိတ်ကိုစေလွှတ်လျက် နေသောရဟန်းအား ဒုက္ခိန္ဒြေဖြစ်ပေါ်လာ၏၊ ထိုယောဂီရဟန်းတော်သည် “ငါ့အား ဤဒုက္ခန္ဒြေဖြစ်ခဲ့ပြီ၊ ထိုဒုက္ခိန္ဒြေသည်လည်း အကြောင်းနိမိတ်နှင့် တကွဖြစ်၏၊ အကြောင်းခံနှင့် တကွဖြစ်၏၊ ပြုပြင်မှုနှင့် တကွဖြစ်၏၊ အထောက်အပံ့ နှင့် တကွဖြစ်၏၊ အကြောင်းနိမိတ်မရှိပဲ အကြောင်းခံမရှိပဲ ပြုပြင်မှုမရှိပဲ အထောက်အပံ့ မရှိပဲ ဒုက္ခိဖြစ်သောအကြောင်းမျိုး မရှိနိုင်-ဟု သိ၏၊ ထိုရဟန်းသည် ဒုက္ခိန္ဒြေ ဟူသော “ဒုက္ခသစ္စာကိုလည်း သိ၏၊ ဒုက္ခိန္ဒြေ၏ဖြစ်ကြောင်း “သမုဒယကိုလည်း သိ၏။ ဒုက္ခိန္ဒြေ၏ချုပ်ရာ “နိရောဓကိုလည်း သိ၏၊ ဖြစ်ပြီးသော ဒုက္ခန္ဒြေ၏ အကြွင်းမဲ့ချုပ်ရာ “ပထမဈာန်”၊ ဒေါမနဿိန္ဒြေ၏ အကြွင်းမဲ့ချုပ်ရာ “ဒုတိယဈာန်၊ သုခိန္ဒြေ၏ အကြွင်းမဲ့ ချုပ်ရာ “တတိယဈာန်၊ သောမနဿိန္ဒြေ၏ အကြွင်းမဲ့ချုပ်ရာ စတုတ္ထဈာန်၊ ဥပေက္ခိန္ဒြေ၏ အကြွင်းမဲ့ချုပ်ရာ ‘နေဝသညာနာသညာယတနဈာန်ကိုလည်း သိ၏-အစရှိသည်ဖြင့် ဣန္ဒြေတစ်ပါးစီကို အကျယ်ဝေဖန်၍ ဟောတော်မူသည့်သုတ်။

## ကိုးကား
ပုနဗ္ဘဝသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “သဒ္ဓိန္ဒြေ, ဝီရိယိန္ဒြေ, သတိန္ဒြေ, သမာဓိန္ဒြေ, ပညိန္ဒြေဟူသော ဣန္ဒြေ ငါးပါးတို့၏ သမုဒယ, အတ္ထင်္ဂမ, အဿာဒ, အာဒီနဝ, နိဿရဏ-တို့ကို အမှန်အတိုင်း မသိမမြင်သေးသရွေ့ လောကသုံးပါး၌ “အနုတ္တရ သမ္မာသမ္ဗောဓိ”ကို ထိုးထွင်း၍သိပြီ”ဟု ငါဘုရား ဝန်မခံခဲ့။ ထိုအခြင်းအရာတို့ဖြင့် ဣန္ဒြေငါးပါးတို့ကို ထိုးထွင်း၍ သိမြင်တော်မူပြီးရာအခါ၌သာ “အနုတ္တရသမ္ဗောဓိကို ထိုးထွင်း၍ သိမြင်တော်မူပြီး”ဟု ငါဘုရား ဝန်ခံတော်မူခဲ့သည်။ “ငါဘုရား၏ ဝိမုတ္တိသည်မပျက်စီးနိုင် တော့ပြီ။ ဤသိဒ္ဓတ္ထဘဝသည် ငါဘုရား၏ နောက်ဆုံးဘဝပေတည်း။ နောက်ထပ် ဘဝ၌ဖြစ်ဖို့ရန် ငါ့မှာ မရှိတော့ပြီ။ သိမြင်သော ပစ္စဝေက္ခဏာဉာဏ်အမြင် ငါဘုရားအား ဖြစ်စေခဲ့ပေပြီ”ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဣဒ္ဓါဒိဒေသနာသုတ်

ဣဒ္ဓိ၊ ဣဒ္ဓိပါဒ၊ ဣဒ္ဓိပါဒဘာဝနာ၊ ဣဒ္ဓိပါဒဘာဝနာဂါမိနီပဋိပဒါတို့ကို အကျယ် ဟောတော်မူသည့်သုတ်။

## ကိုးကား
ဇီဝိတိန္ဒြိယသုတ်

ဣတ္ထိန္ဒြေ, ပုရိသိန္ဒြေ, ဇီဝိတိန္ဒြေဟု ဝဋ်ဣန္ဒြေသုံးပါးကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုထားပါသည်။

## ကိုးကား
အယောဂုဠသုတ်

အရှင်အာနန္ဒာက ဘုရားရှင်အား “မနောမယနိမ္မိတကာယ, ရူပကာယဖြင့် ဗြဟ္မာဘုံသို့ တန်ခိုးတော်ဖြင့် ကြွတော်မူဘူးပါသလော” ဟု မေးလျှောက်ထားမှုနှင့်စပ်၍ ဘုရားရှင်က “တနေ့ပတ်လုံး ပူလောင်နေသော သံတွေခဲ, ဝါဂွမ်းဥပမာတို့ဖြင့် ဣဒ္ဓိဝိဓအဘိညာဏ်၏ ဝိကုဗ္ဗနိဒ္ဓိအကြောင်းကို ရှင်လင်း၍ ဟောတော်မူသည့်သုတ်။

အဋ္ဌကထာ, ဋီကာတို့၌ -“ဩမာ” ပုဒ်ကို မှတ်သားဖွယ် ဖွင့်ပြချက် ပါ ရှိပါသည်။

## ကိုးကား
ဒိဗ္ဗစက္ခုသုတ်

သတိပဋ္ဌာန်လေးပါးတို့ကို ပွားများအပ် ကြိမ်ဖန်များစွာ အလေ့အလာပြုအပ်သောကြောင့် ဝိသုဒ္ဓ, အတိက္ကန္တမာနုသက ဒိဗ္ဗစက္ခုအဘိညာဉ်ဉာဏ်ဖြင့် စုတေ နေဆဲ, ပဋိသန္ဓေနေပြီးကာစ သတ္တဝါတို့ကို မိမိမြင်နိုင်ပုံ၊ ထိုထိုကုသိုလ်ကံ အကုသိုလ်ကံအားလျော်စွာ ထိုထိုဘုံဘဝ၌ ကပ်ရောက်ဖြစ်နေသော သတ္တဝါတို့ကို မိမိ မြင်သိနိုင်သည်ဟု ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါမထေရ်က ရဟန်းတို့အား ဟောကြားတော်မူသည့်သုတ်။

## ကိုးကား
ပုဗ္ဗေနိဝါသသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “သတိပဋ္ဌာန်လေးပါးတို့ကို ပွားများအပ်, ကြိမ်ဖန်များစွာ အလေ့ အလာပြုအပ်သည်၏အဖြစ်ကြောင့် ပုဗ္ဗေနိဝါသာနုဿတိအဘိညာဉ်ဖြင့် ပုဗ္ဗေနိဝါသကို အဖန်ဖန်အောက်မေ့တော်မူနိုင်၏”ဟု ရဟန်းတို့အား အရှင်အနုရုဒ္ဓါထေရ် ဟောကြားတော်မူသည့်သုတ်။

## ကိုးကား
ဈာနာဒိသုတ်

(၁၃)သုတ် ရှိပါသည်။

 ဧကာဒသမသုတ်။

သတိပဋ္ဌာန်လေးပါးတရားတို့ကို ပွားများခြင်း ကြိမ်ဖန်များစွာ အလေ့အလာ ပြုခြင်းကြောင့် ဈာန ဝိမောက္ခ သမာဓိ သမာပတ္တိ သံကိလေသ ဝေါဒါနဝုဋ္ဌာနတို့ကို မှန်ကန်သည့်အတိုင်း ကွဲကွဲပြားပြား သိနိုင်၏ဟု ရဟန်းတို့အား အရှင်အနုရုဒ္ဓါ မထေရ် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ဟောတော်မူသည့်သုတ်။
------------
 ပဌမ ... ဒွါသမသုတ်။

ဂင်္ဂါမြစ်သည် အရှေ့ဖက်သို့ ညွတ်ယိမ်းကိုင်းရှိုင်း စီးဆင်းသွားသကဲ့သို့ ရူပါဝစရဈာန်လေးပါးတို့ကို ပွားများသည်ရှိသော် ကြိမ်ဖန်များစွာ အလေ့အလာ , ပြုအပ်သည်ရှိသော် နိဗ္ဗာန်သို့ ညွတ်လိမ်းကိုင်းရှိုင်းလေတော့၏ဟု ဈာန်တစ်ပါးစီ တစ်ပါးစီ ဖြစ်စေပုံ ပွားများပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နာနာဓိမုတ္တိသုတ်

အရှင်အနရုဒ္ဓါ ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတိပဋ္ဌာန်လေးပါးကို ပွားများခြင်း ကြိမ်ဖန်များစွာ အလေ့ အလာ ပြုလုပ်ခြင်းကြောင့် သတ္တဝါတို့၏ အမျိုးမျိုးသော နှလုံးသွင်းခြင်းကို ဟုတ်တိုင်း မှန်စွာ သိနိုင်၏ဟု ရဟန်းတော်များအား အရှင်အနုရုဒ္ဓါ ဟောတော်မူသည့်သုတ်။

## ကိုးကား
နာနာဓာတုသုတ်

အရှင်အနုရုဒ္ဓါ ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတိပဋ္ဌာန်လေးပါးကို ပွားများအပ် ကြိမ်ဖန်များစွာ အလေ့ အလာပြုအပ်သည်၏အဖြစ်ကြောင့် အနေကဓာတု နာနာဓာတုလောကကို အမှန် အတိုင်း သိတော်မူနိုင်၏ဟု ရဟန်းတို့အား အရှင်အနုရုဒ္ဓါ ဟောတော်မူသည့်သုတ်။

## ကိုးကား
ကမ္မသမာဒါနသုတ်

“ငါ့ရှင်တို့ ဤသတိပဋ္ဌာန်လေးပါးတို့ကို ပွားများခြင်း, ကြိမ်ဖန်များစွာ ပြုလုပ် ခြင်းကြောင့် အတိတ်, အနာဂတ်, ပစ္စုပ္ပန်ဖြစ်သော ဆောက်တည် (ပြုလုပ်)ထားသော ကံတရားတို့၏ အကျိုးဝိပါက်ကို အရာအားလျော်စွာ, အကြောင်းအားလျော်စွာ အမှန် အတိုင်းသိ၏”ဟု အရှင်အနုရုဒ္ဓါမထေရ်မြတ်က ရဟန်းတို့အား ဟောကြားတော်မူသည့်သုတ်။

## ကိုးကား
စေတောပရိယသုတ်

သတိပဋ္ဌာန်တရားလေးပါးတို့ကို ပွားများအပ်၊ ကြိမ်ဖန်များစွာ အလေ့အလာ ပြုအပ်သည်၏အဖြစ်ကြောင့် တစ်ပါးတခြားသော သတ္တဝါ, ပုဂ္ဂိုလ်တို့၏ သရာဂ အစရှိသောစိတ်ကို မိမိစိတ်ဖြင့် ပိုင်းခြား၍သိနိုင်၏ဟု ရဟန်းတို့အား အရှင်အနုရုဒ္ဓါ မထေရ် ကောသလနိုင်ငံ၊ သာဝတ္ထိမြို့၊ ဇေတဝန်ကျောင်းတော်၌ ဟောတော်မူသည့်သုတ်။

## ကိုးကား
ဒိဗ္ဗသောတသုတ်

သတိပဋ္ဌာန်လေးပါးတို့ကို ပွားများအပ် ကြိမ်ဖန်များစွာ အလေ့အလာ ပြုအပ်သောကြောင့် ဝိသုဒ္ဓ, အတိက္ကန္တမာနုသက ဒိဗ္ဗသောတအဘိညာဉ်ဉာဏ်ဖြင့် ဒိဗ္ဗ, မာနုသ, ဒူရ, သန္တိက သဒ္ဒါရုံတို့ကို မိမိကြားသိ နိုင်ကြောင်းကို သမ္ဗဟုလရဟန်းတို့အား ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါမထေရ် ဟောကြားတော်မူသည့်သုတ်။

## ကိုးကား
ဣဒ္ဓိဝိဓသုတ်

သတိပဋ္ဌာန်လေးပါးကို ပွားများ, ကြိမ်ဖန်များစွာ အလေ့အလာပြုခြင်းကြောင့် ဣဒ္ဓိဝိဓအဘိညာဏ်ကိုရခဲ့ပုံကို သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါက သမ္ဗဟုလရဟန်းတို့အား ဟောတော်မူသည့်သုတ်။

## ကိုးကား
ကဋ္ဌောပမသုတ်

သုခ, ဒုက္ခ, သောမနဿ, ဒေါမနဿ, ဥပေက္ခာ-ဟု ဣန္ဒြေ ငါးပါးရှိပုံ၊ ဖဿကို အကြောင်းပြု၍ ဣန္ဒြေငါးပါးဖြစ်ပုံ၊ ဣန္ဒြေဖြစ်သည်ကို သိပုံ၊ ဖဿချုပ်ခြင်းကြောင့် ဣန္ဒငါးပါးတို့ ချုပ်ပုံ၊ ဣန္ဒြေချုပ်ပုံကိုလည်း သိနိုင်ပုံကို သစ်သား (ထင်း)ချောင်း နှစ်ချောင်းပွတ်တိုက်ရာမှ အပူငွေ့နှင့် မီးတို့ဖြစ်ပေါ်လာပုံ၊ ထိုသစ်သား (ထင်း)ချောင်း နှစ်ချောင်းကို ခွဲထားလိုက်လျှင် မီးနှင့် အပူငွေ့တို့ချုပ်ငြိမ်းပုံ ဥပမာဖြင့် ဝေဒနာ တစ်ပါးစီ တစ်ပါးစီဖြစ်ပုံ, အသီးအသီး ချုပ်ပုံတို့ကို ဘုရားရှင် ဟောတော်မူသည့်သုတ်။

## ကိုးကား
ကပ္ပသဟဿသုတ်

ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူသောအခါ အရှင်အနုရုဒ္ဓါအား “အဘယ်တရားများကို ပွားများခြင်းကြောင့် အရှင်အနုရုဒ္ဓါသည် မဟာဘိညပုဂ္ဂိုလ်ဖြစ်ပါသနည်း”ဟု မေးလျှောက်သော သမ္ဗဟုလ ရဟန်းတို့အား အရှင်အနုရုဒ္ဓါမထေရ်က သတိပဋ္ဌာန်တရားလေးပါးကို ပွားများခဲ့ခြင်းကြောင့် ကပ္ပါတစ်ထောင်အထိ သိမြင်နိုင်သော မဟာဘိညပုဂ္ဂိုလ်ဖြစ်ကြောင်း”ကို ဟောတော်မူသည့်သုတ်။

## ကိုးကား
ဧကဗီဇီသုတ်

-သံယုတ္တနိကာယ၊ မဟာဝဂ္ဂသံယုတ္တ၊ ၄-ဣန္ဒြိယသံယုတ္တ ၃-ဆဠိန္ဒြိယဝဂ္ဂ၊ စတုတ္ထသုတ်။

သဒ္ဓါ, ဝီရိယ, သတိ, သမာဓိ, ပညာ ဣန္ဒြေငါးပါးတို့ကို ပြီးစီးပြည့်စုံ(အောင် ပွားများ)ခြင်းကြောင့် ရဟန္တာပုဂ္ဂိုလ်ဖြစ်၏၊ ထိုအောက် အဆင့်ဆင့် ထက်မြက်မှု အားနည်းခြင်းကြောင့် အန္တရာပရိနိဗ္ဗာယီ အနာဂါမ်၊ ဥပဟစ္စပရိနိဗ္ဗာယီ အနာဂါမ်၊ အသင်္ခါရပရိနိဗ္ဗာယီ အနာဂါမ်၊ သသင်္ခါရပရိနိဗ္ဗာယီ အနာဂါမ်၊ ဥဒ္ဓံသောတ အကနိဋ္ဌဂါမီ အနာဂါမ်၊ သကဒါဂါမ်၊ ဧကဗီဇီသောတာပန်၊ ကောလံကောလ သောတာပန်၊ သတ္တက္ခတ္တုပရမ သောတာပန်၊ ဓမ္မာနုသာရီ သောတာပန်၊ သဒ္ဓါနုသာရီ သောတာပန် ပုဂ္ဂိုလ် ဖြစ်၏-ဟု အနာဂါမ်ပုဂ္ဂိုလ် ၅-မျိုး၊ သကဒါဂါမ် ၁-မျိုး၊ သောတာပန် ၅-မျိုး၊ ဝိပဿနာဣန္ဒြေ ပွားများပုံ ထက်မြက်မှု၊ နုံ့နှေးလေးလံမှုသို့ လိုက်၍ဖြစ်သော အရိယာ ပုဂ္ဂိုလ်အမျိုးမျိုးကို ဘုရားရှင် ဟောတော်မူသည့်သုတ်။

အဋ္ဌကထာ၌-(အရဟတ္တမဂ်၌တည်၍ ဝိပဿနိန္ဒြေ ယုတ်လျော့မှု ၅-မျိုး၊ သကဒါဂါမ်၌တည်၍ ဝိပဿနိန္ဒြေ ယုတ်လျော့မှု ၅-မျိုးတို့ကို ဟောတော်မူသည်။

ဧကဗီဇီ-အစရှိသော သောတာပန်ပုဂ္ဂိုလ် ၃-မျိုး အဖွင့်နှင့် သတ်မှတ်ပုံ၊ ဝဋ္ဋဇ္ဈာသယ, ဝဋ္ဋာဘိရတသောတာပန် ၇-ဦး၊ ဤ၌ မဟောသော သတ္တက္ခတ္တုပရမ သောတပန် ၂-မျိုး၊ ဓမ္မာနုသာရီ၊ သဒ္ဓါနုသာရီ သောတာပန်များ သောတာပန် ၂၁-မျိုး၊ တိပိဋကတိဿတ္တေရ်မိန့်ကြားခဲ့သော သောတာပန် ၂၄-မျိုး၊ သကဒါဂါမ် ၁၂-မျိုး၊ အနာဂါမ် ၄၈-မျိုး၊ ရဟန္တာ ၁၂-မျိုးတို့ကိုလည်း ဗဟုဿုတဖြစ်ဖွယ် တွေ့ရှိနိုင်ပါသည်။

ဋီကာ၌လည်း-မှတ်သားဖွယ် ပါရှိပါသည်။

## ကိုးကား
အမ္ဗပါလိဝနသုတ်

အရှင်သာရိပုတ္တရာနှင့် အရှင်အနုရုဒ္ဓါမထေရ်တို့ ဝေသာလီမြို့အနီး အမ္ဗပါလီ ဥယျာဉ်၌ သီတင်းသုံးနေစဉ် အရှင်သာရိပုတ္တရာထေရ်၏ မေးမြန်းချက် အရ အရှင်အနုရုဒ္ဓါထေရ်က “သတိပဋ္ဌာန် လေးပါးတို့၌ စွဲမြဲစွာတည်သော စိတ်ဖြင့် အချိန် များစွာ နေခြင်းကြောင့် စက္ခုအစရှိသော ဣန္ဒြေများ ကြည်လင်ပြီး၊ မျက်နှာအဆင်း သန့်ရှင်းကြည်လင်ပုံ အာသဝေါကင်းကွာ ရဟန္တာပုဂ္ဂိုလ်များ သတိပဋ္ဌာန်လေးပါး၌ စွဲမြဲစွာတည်သောစိတ်ဖြင့် အချိန်များစွာ နေကြပုံကို လျှောက်ထားပါသည်။ အရှင်သာရိပုတ္တရာထေရ်က အရှင်အနုရုဒ္ဓါထေရ်၏ ရဲရင့်ပြတ်သားလှသောစကားကို ကြားရ ခြင်းကြောင့် “အရတော်ပါပေစွ” ဟု မိန့်တော်မူပုံကို ပြဆိုသည့်သုတ်။

ဆက်စပ်ဖတ်ရှုရန်
အမ္ဗပါလိသုတ်
## ကိုးကား
ကဏ္ဍကီသုတ်

(၃)သုတ် ရှိပါသည်။

ကောသလနိုင်ငံ၊ သာကေတမြို့ အနီး ကဏ္ဍကီတောအုပ်အတွင်း၌ အရှင်အနုရုဒ္ဓါ၊ အရှင်သာရိပုတ္တရာ၊ အရှင်မောဂ္ဂလာန်ထေရ်တို့ သီတင်းသုံးတော်မူနေကြစဉ် အရှင်သာရိပုတ္တရာ၏ မေးလျှောက်ထားချက်အရ ကျင့်ဆဲသေခရဟန်းသည် သတိပဋ္ဌာန်လေးပါးသို့ ကပ်ရောက်၍ နေထိုက်၏-ဟု သတိပဋ္ဌာန်တစ်ပါးစီ တစ်ပါးစီကို ဝေဖန်၍ အရှင်အနုရုဒ္ဓါ ဖြေဆိုသည့်သုတ်။
----------

အထက်သုတ်နည်းအတိုင်း အရှင်သာရိပုတ္တရာ၏ မေးလျှောက်ထားချက်အရ ကျင့်ပြီးသော အသေခရဟန်းသည် သတိပဋ္ဌာန်လေးပါးသို့ ကပ်ရောက်၍ နေထိုင်ပုံကို အရှင်အနုရုဒ္ဓါ ဖြေဆိုသည့်သုတ်။
------------

စတုတ္ထသုတ်တော်အတိုင်း အရှင်သာရိပုတ္တရာထေရ်၏ မေးလျှောက်ချက်အရ သတိပဋ္ဌာန်လေးပါးကို ပွားများခြင်းကြောင့် မြတ်သော အဘိညာဉ်ရှိသူဖြစ်ရပုံကို အရှင်အနုရုဒ္ဓါ ဖြေဆိုတော်မူသည့်သုတ်။

## ကိုးကား
ဣန္ဒြိယပရောပရိယတ္တသုတ်

သတိပဋ္ဌာန်လေးပါးတို့ကို ပွားများ, ကြိမ်ဖန်များစွာ အလေ့အလာပြုခြင်းကြောင့် အခြားပုဂ္ဂိုလ်သတ္တဝါတို့၏ ဣန္ဒြေအနုအရင့်ကို ဟုတ်တိုင်းမှန်စွာ သိနိုင်၏-ဟု အရှင်အနုရုဒ္ဓါထေရ်က ရဟန်းတို့အား သာဝတ္ထိမြို့ ဇေတဝန်ကျောင်းတော်၌ ဟောတော်မူသည့်သုတ်။

## ကိုးကား
ဒေဝစာရိကသုတ်

(၃)သုတ် ရှိပါသည်။

ဗုဒ္ဓ, ဓမ္မ, သံဃာ့ဂုဏ်ရည်များ အဝေစ္စပသာဒဖြစ်အောင် ကြည်ညို ယုံကြည်သူ, အရိယကန္တသီလနှင့် ပြည့်စုံသူများသည် ကွယ်လွန်ပြီးနောက် နတ်ပြည်သို့ ရောက်နိုင်ပုံကို တာဝတိံသာနတ်တို့အား အရှင်မောဂ္ဂလ္လာန်ထေရ်က ဟောတော်မူရာ တာဝတိံသာနတ်တို့က ဤအတိုင်းဖြစ်ပါကြောင်းကို အရှင်မောဂ္ဂလ္လာန်ထေရ်အား လျှောက်ထားသည့်သုတ်။
-------------
 နဝမသုတ်။
------------- ဒသမသုတ်။

အထက်ပါ အဋ္ဌမသုတ်တော်အတိုင်း အရှင်မောဂ္ဂလ္လာန်ထေရ်က မိန့်ကြားသည်ကို တာဝတိံသာနတ်တို့က ပြန်လည်လျှောက်ထားသည့်သုတ်။

## ကိုးကား
ဗာဠှဂိလာနသုတ်

အရှင်အနုရုဒ္ဓါ ကောသလနိုင်ငံ အန္ဓဝန်တောအုပ်အတွင်း၌ ပြင်းထန်ဆင်းရဲစွာ ဝေဒနာဒဏ်ကြောင့် ဂိလာနဖြစ်နေစဉ် သမ္ဗဟုလရဟန်းတို့ ရောက်ရှိလာကြပြီး မေးလျှောက်ကြသဖြင့် သတိပဋ္ဌာန်တရားလေးပါးတို့၌ စိတ်၏စွဲမြဲစွာတည်ရှိနေစဉ် ဖြစ်ပေါ်လာကုန်သော သာရီရိကဒုက္ခဝေဒနာတို့ ကုသိုလ်စိတ်ကို ကုန်လွန်စေ၍ မတည်နေနိုင်ပုံကို မိန့်ကြားတော်မူပြီး သတိပဋ္ဌာန်လေးပါးပွားများပုံ အသီးသီးကို သမ္ဗဟုလရဟန်းတို့အား အရှင်အနုရုဒ္ဓါ ဟောတော်မူသည့်သုတ်။

## ကိုးကား
အာနန္ဒတ္ထေရသုတ်

အဿုတဝန္တပုထုဇဉ်ပုဂ္ဂိုလ်၏ အပါယ်ရောက်ကြောင်း ဗုဒ္ဓ၊ ဓမ္မ၊ သံဃတို့၌ မကြည်ညိုခြင်း၊ အကျင့်သီလမရှိခြင်းဟူသော တရားလေးပါးတို့ကို ပယ်ထားသော သုတဝန္တအရိယသာဝက၏ ဗုဒ္ဓ၊ ဓမ္မ၊ သံဃတို့၏ ဂုဏ်တော်တို့၌ မတုန်မလှုပ်သက်ဝင် ယုံကြည်ခြင်း အရိယကန္တသီလနှင့် ပြည့်စုံခြင်းဟူသော တရားလေးပါးတို့နှင့် ပြည့်စုံသော ပုဂ္ဂိုလ်ကို ဘုရားရှင်က “သောတာပန္န၊ အဝိနိပါတဓမ္မ၊ နိယတ၊ သမ္ဗောဓိပရာယန” ပုဂ္ဂိုလ်ဟု ဟောတော်မူကြောင်း အရှင်အာနန္ဒာမထေရ်က အရှင်သာရိပုတ္တရာထေရ် မေးခွန်းကို ဖြေကြားသည့်သုတ်။

## ကိုးကား
ထပတိသုတ်

ဘုရားရှင်ကောသလနိုင်ငံတော်အတွင်း ဒေသစာရီကြွတော်မူစဉ် လမ်းခရီး၌ ဣသိဒတ္တနှင့် ပုရာဏဟူသော လက်သမားဆရာတို့က “မြတ်စွာဘုရားသည် သာဝတ္ထိနေပြည်တော်မှ ကောသလနိုင်ငံတော်အတွင်း ကောသလနိုင်ငံမှ မလ္လနိုင်ငံ၊ မလ္လနိုင်ငံမှ ဝဇ္ဇီနိုင်ငံ၊ ဝဇ္ဇီနိုင်ငံမှ ကာသိနိုင်ငံ၊ ကာသိနိုင်ငံမှ မဂဓနိုင်ငံများသို့ ဒေသစာရီ ကြွတော်မူမည်။ ကြွတော်မူ၏ဟူသော သတင်းစကားကြားသိရသည့်အခါ မိမိတို့၌ “မြတ်စွာဘုရားသည် ငါတို့နှင့် ဝေးတော့မည်”ဟု မနှစ်မြို့ခြင်း၊ စိတ်မချမ်းသာခြင်း ဖြစ်ရပါကြောင်း၊ မဂဓနိုင်ငံအစရှိသည်တို့မှ သာဝတ္ထိမြို့တော်သို့ ဒေသစာရီကြွတော်မူ လာပြီဟူသော သတင်းကို ကြားသိရသည့်အခါ နှစ်လိုဝမ်းမြောက်ခြင်း ဖြစ်ရပါကြောင်း” လျှောက်ထားကြပါသည်။

ဘုရားရှင်က ထိုသို့အနတ္တမနတာ၊ ဒေါမနဿတာဖြစ်ကြရခြင်းသည် “ဃရာဝါသ၏ သမ္ဗာဓ ရဇာပထ”ကြောင့် ဖြစ်၏။ ပဗ္ဗဇ္ဇာသည် “အဗ္ဘောကာသ” ဖြစ်၏။ လက်သမားတို့ အပ္ပမာဒတရားနှင့် ပြည့်စုံထိုက်၏ဟု ဘုရားရှင်က မိန့်တော်မူပါသည်။ လက်သမားတို့က “ဃရာဝါသ သမ္ဗာဓထက် သမ္ဗာဓတရ၊ သမ္ဗာဓသင်္ခါတတရဖြစ်သော သမ္ဗာဓ” ရှိပုံကို ကောသလဘုရင်၏ ဥယျာဉ်တော် ထွက်ရာ အခါဖြစ်ပုံဖြင့် ဘုရားရှင်အား လျှောက်ထားကြပါသည်။

လက်သမားတို့ သင်တို့သည် ဗုဒ္ဓအဝေစ္စပသာဒ၊ ဓမ္မအဝေစ္စပသာဒ၊ သံဃေ အဝေစ္စပသာဒ၊ ဝိဂတမလမစ္ဆေရ ဒါနသံဝိဘာဂရတ-ဟူသော သောတာပန် အရိယာသာဝက၏ ဓမ္မလေးပါးတို့နှင့် ပြည့်စုံကြ၏။ ကောသလနိုင်ငံတော်အတွင်း၌ သင်တို့နှင့်တူသောသူ မည်မျှရှိသနည်းဟု ဘုရားရှင်က မိန့်တော်မူသည့်အခါ “လာဘာ နော ဘန္တေ” အစရှိသည်ဖြင့် ဘုရားရှင်အား လျှောက်ထားသည့်သုတ်။

အဋ္ဌကထာ, ဋီကာတို့၌ မဇ္ဈိမဒေသ၏ နိယတဖြစ်ပုံနှင့်တကွ ဖွင့်ဆိုသင့် သည်များကို ဖွင့်ဆိုထားပါသည်။

## ကိုးကား
ဣဒ္ဓိပဒေသသုတ်

ဣဒ္ဓိပါဒ်လေးပါးကို ပွားများကြ, ကြိမ်ဖန်များစွာ အလေ့အလာပြုကြပြီးသော သမဏဗြာဟ္မဏများ၊ ပြုလတ္တံ့ သမဏဗြာဟ္မဏများ၊ ပြုနေဆဲ သမဏဗြာဟ္မဏများသည် ဣဒ္ဓိ တစိတ်တဒေသကိုပြီးစီးစေကြပုံနှင့် ဣဒ္ဓိပါဒ်လေးပါးတို့ကို ဟောတော်မူသည့်သုတ်။

အဋ္ဌကထာ၌-ဣဒ္ဓိပဒေသဟူသည် မဂ်ဉာဏ်သုံးပါးနှင့် ဖိုလ်ဉာဏ်သုံးပါး ဖြစ်ပုံ ဖွင့်ပြထားပါသည်။

## ကိုးကား
ပဒီပေါပမသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ပွားများအပ်, ကြိမ်ဖန်များစွာ အလေ့အလာပြုအပ်သော အာနာပါနဿတိဘာဝနာ၏ အကျိုးအာနိသင်ကြီးမားပုံ, ပွားများသည့်နေရာ, ကိုယ်ခန္ဓာအနေအထား ပွားများပုံ, အလောင်းတော်ဘဝ၌ ဤအာနာပါနဿတိဘာဝနာကို ပွားများခြင်းကြောင့် ကိုယ်ခန္ဓာနှင့် မျက်စိတို့ မပင်မပန်းဘဲ ဘုရားဖြစ်တော်မူခဲ့ပုံ အာနာပါနဿတိဘာဝနာ၏ အကျိုးကျေးဇူးများ, ဝေဒနာနုပဿနာရှုပုံ, ဆီမီးခွက်ဥပမာဖြင့် ဝေဒနာရှုပုံ, ကိလေသာအပူမီးတောက်များ ငြိမ်းပျောက်သွားပုံတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။

## ကိုးကား
အရိဋ္ဌသုတ်

ဘုရားရှင်က အရိဋ္ဌရဟန်းအား အာနာပါနဿတိကမ္မဋ္ဌာန်းကို အကျယ်အားဖြင့် အပြည့်အစုံ ဟောတော်မူသည့်သုတ်။

ဋီကာ၌ -နောနှင့် နနိပါတ်နှစ်မျိုး ပုစ္ဆာဇောတကအားဖြင့် တူကြောင်းဖွင့်ပြထား၏။

## ကိုးကား
မဟပ္ဖလသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ရဟန်းတို့အား ဤသာသနာတော်၌ ရဟန်းသည် ဆန္ဒကိုမှီ၍ဖြစ်သောသမာဓိ အားထုတ်မှုအထူးကို ပြုပြင်စီရင်သောလုံ့လနှင့်ပြည့်စုံသော ဣဒ္ဓိပါဒ်ကိုပွားများ၏၊ ဤသို့ပွားများသည် ရှိသော် ငါ၏ဆန္ဒသည် အလွန်လည်းမတွန့်ဆုတ်၊ အလွန်လည်းမတက်ကြွလိမ့်လတ္တံ့။ အတွင်း၌လည်းမကြုံ -အပ၌လည်းမပျံ့လွင့်လိမ့်လတ္တံ့။ ရှေ့အဖို့နောက်အဖို့၊ အောက်အဖို့-အထက်အဖို့၊ နေ့အဖို့-ညဉ့်အဖို့တို့၌ အမှတ်သညာရှိသည်ဖြစ်၍ နေ၏။ ဤသို့မြှေးယှက်ခြင်းမရှိသော ပွင့်လင်းသောစိတ်ဖြင့် အရောင်အလင်းရှိလာ အောင် စိတ်ကိုပွားများ၏။ ဤအတူ ဝီရိယကိုမှီ၍ဖြစ်သော သမာဓိ အားထုတ်ခြင်းအထူးဖြစ်အောင် ပြုပြင်စီရင်သောလုံ့လနှင့်ပြည့်စုံသော ဣဒ္ဓိပါဒ်ကိုပွားများ၏။ စိတ်ကိုမှီ၍ဖြစ်သော ဝီမံသကိုမှီ၍ဖြစ်သောသမာဓိ အားထုတ်ခြင်းအထူးဖြစ်အောင် ပြုပြင်စီရင်သော လုံ့လနှင့်ပြည့်စုံသော ဣဒ္ဓိပါဒ်ကိုပွားများ၏။ ... စိတ်ကိုပွားများ၏။ ဣဒ္ဓိပါဒ်လေးပါးတို့ကို ဤသို့ ပွားများအပေါ် အကြိမ်များစွာ အလေ့အလာပြုအပ်သည်ရှိသော် များသော အကျိုးရှိ၏။ အာနိသင်ကြီးမား၏။

ရဟန်းတို့ ရဟန်းသည် ဣဒ္ဓိပါဒ်လေးပါးတို့ကို ဆိုအပ်ပြီးသောနည်းဖြင့် ပွားများအပ်ကုန်သည်ရှိသော် ကြိမ်ဖန်များစွာ အလေ့အလာပြုအပ်ကုန်သည်ရှိသော် များပြားသော တန်ခိုးဖန်ဆင်းခြင်းကိုပြီးစေ၏။ ဗြဟ္မာပြည်တိုင်အောင် ကိုယ်ဖြင့် မိမိအလိုအတိုင်းဖြစ်စေနိုင်၏။

ရဟန်းတို့ ရဟန်းသည် ဣဒ္ဓိပါဒ်လေးပါးတို့ကို ဤဆိုအပ်ပြီးသောနည်းဖြင့် ပွားများအပ်၊ ကြိမ်ဖန်များစွာ အလေ့အလာပြုအပ်ကုန်သည်ရှိသော် အာသဝေါ တရားတို့ကုန်ခြင်းကြောင့် အနာသဝ၊ စေတောဝိမုတ္တိ ပညာဝိမုတ္တိဖြစ်သော အရဟတ္တဖိုလ်ကို မျက်မှောက်ဘဝ၌ပင် ကိုယ်တိုင်မျက်မှောက်ပြု၍ ရောက်၍နေနိုင်၏-ဟု ရဟန်းတို့အား ဘုရားရှင်ဟောတော်မူသည့်သုတ်။

## ကိုးကား
ဣစ္ဆာနင်္ဂလသုတ်

ဘုရားရှင် ဣစ္ဆာနင်္ဂလနိဂုံး ဣစ္ဆာနင်္ဂလတောအုပ်၌ ဝါတွင်းသုံးလ ကာလ ပတ်လုံး တစ်ပါးတည်းကိန်းအောင်းတော်မူရာမှ ထွက်ကြွတော်မူလာရာ အချိန်ဝယ်ဝါတွင်းသုံးလပတ်လုံး အာနာပါနဿတိသမာဓိကို ရှုမှတ်နေပုံ၊ အာနာပါနဿတိ သမာဓိ ရှုမှတ်နည်း၊ အာနာပါနဿတိဖြင့်နေခြင်းသည် အရိယဝိဟာရ၊ ဗြဟ္မဝိဟာရ၊ တထာဂတဝိဟာရဖြစ်ပုံ၊ အရိယာပုဂ္ဂိုလ်များ ရဟန္တာအဖြစ်သို့ ရောက်နိုင်ပုံ၊ အာနာပါ နဿတိကို ပွားများ, ကြိမ်ဖန်များစွာ ပွားများမှုသည် ဒိဋ္ဌဓမ္မသုခဝိဟာရ သတိသမ္ပဇည အတွက်ဖြစ်ပုံတို့ကို ရဟန်းတို့အား ဟောတော်မူသည့်သုတ်။

အဋ္ဌကထာ၌-တိတ္ထိတို့ ချုပ်ချယ်ပြောဆိုခြင်းမှ လွတ်မြောက်နိုင်ပုံအစရှိ သည်တို့ကို ဖွင့်ပြထားပါသည်။

## ကိုးကား
အဒ္ဓါနပရိညာသုတ်

အာနာပါနဿတိသမာဓိကို ပွားများအပ်, ကြိမ်ဖန်များစွာ (ပွားများမှုကို)ပြုသည် ရှိသော် သံသရာခရီးဆုံးရာ (နိဗ္ဗာန်)ကို ပိုင်းခြား၍ သိခြင်းငှာဖြစ်၏-ဟု ဟောတော်မူသည့်သုတ်။

## ကိုးကား
ဗြဟ္မစရိယောဂဓသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် သောတာပန် အရိယာသာဝက၏ အရည်အချင်း အကြောင်းဂုဏ်လေးပါးနှင့် အကျိုးဂုဏ်သုံးမျိုးတို့ကို အကျယ်တဝင့် ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။

## ကိုးကား
ဒီဃာဝုဥပါသကသုတ်

ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးနေတော်မူစဉ် ဒီဃာဝုဥပါသကာ ရောဂါအသည်းအသန်ဖြစ်နေ၍ ဖခင်ဇောတိကဥပါသကာ၏ ကျန်းမာရေးကို မေးမြန်းတော်မူပြီး ဒီဃာဝုဥပါသကာအား သောတာပတ္တိယင်္ဂတရားလေးပါးနှင့် ဝိဇ္ဇာဘာဂိယတရား (၆)ပါးတို့ကို နှလုံးသွင်းရန် ဘုရားရှင် မိန့်ကြားတော်မူ၍ ပြန်ကြွပြီး မကြာခင် ကွယ်လွန်ပုံ၊ ဩရမ္ဘာဂိယသံယောဇဉ်တို့ကို ပယ်ပြီးပုံ၊ ဗြဟ္မာပြည်၌ ပရိနိဗ္ဗာန်ဝင်စံပုံတို့ကို ဘုရားရှင်, ရဟန်းတို့အား မိန့်ကြားတော်မူပုံကို ပြဆိုထားပါသည်။

အဋ္ဌကထာ, ဋီကာတို့၌ ဖွင့်ဆိုချက် အနည်းငယ် ရှိပါသည်။

## ကိုးကား
ကင်္ခေယျသုတ်

သကျနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံးနေသော အရှင်လောမသကံဘိယထေရ်ကို မဟာနာမ် သာကီဝင်က သေခပုဂ္ဂိုလ်တို့၏နေခြင်း နှင့် ဘုရားရှင်တို့၏နေခြင်း တူ/မတူကို မေးမြန်းလျှောက်ထားရာ တခြားစီဖြစ်ပုံကို ဖြေကြားတော်မူပြီး အာနာပါနဿတိသမာဓိကို ပွားများသောသူသည် အာသဝေါ တရားတို့ ကုန်ခမ်းရန်ဖြစ်ပုံ၊ မျက်မှောက်ဘဝ၌ပင် သုခဝိဟာရအတွက်, သတိသမ္ပဇဉ် အတွက်ဖြစ်ပုံ၊ အာနာပါနဿတိသမာဓိကို အရိယဝိဟာရ, ဗြဟ္မဝိဟာရ, တထာဂတ ဝိဟာရ-ဟု ခေါ်ဆိုကြောင်း ဘုရားရှင်ဟောတော်မူပုံကို အရှင်လောမသကံဘိယထေရ် အကျယ် ဟောပြတော်မူသည့်သုတ်။

## ကိုးကား
ဒေဝပဒသုတ်

(၂)သုတ် ရှိပါသည်။

မစင်ကြယ်သောသတ္တဝါတို့ စင်ကြယ်စေနိုင်သော, မဖြူစင်သော သတ္တဝါတို့ ဖြူစင်တောက်ပစေနိုင်သော ဝိသုဒ္ဓိဒေဝတို့၏ ဒေဝပဒတရား (၄)ပါးတို့ကို ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဒေဝ, ဒေဝပဒတို့ကို ဖွင့်ဆိုထားပါသည်။
------------

အထက်သုတ်ပါ ဒေဝပဒတရားတို့နှင့် ပြည့်စုံနေသောသူသည် မိမိ၌ ဒေဝပဒတရားတို့ ပြည့်စုံနေခြင်းကို သိမြင်နေပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဒေဝသဘာဂသုတ်

ဒေဝသဘာဂတရား (၄)ပါးနှင့် ပြည့်စုံသူကို နတ်တို့သည် နှစ်သက် ကုန်သည်ဖြစ်၍ သဘာတူသူအဖြစ်ကို ပြောဆိုကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဆန္ဒသမာဓိသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် သမ္မပ္ပဓာန်ကိစ္စကို ပြီးစီးစေနိုင်သော ဣဒ္ဓိနှင့် ဣဒ္ဓိပါဒဓမ္မတို့ကို ရဟန်းတို့အား အသီးသီးဝေဖန်၍ ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် အဓိပ္ပါယ်များကို အကျယ်ဖွင့်ပြတော်မူထားပါသည်။

## ကိုးကား
ကာဠိဂေါဓသုတ်

ဘုရားရှင် သက္ကနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံးတော်မူစဉ် ကာဠိဂေါဓာ သာကီဝင်မင်းသမီး၏ အိမ်သို့ကြွတော်မူ၍ ကာဠိဂေါဓာ သာကီဝင်မင်းသမီးအား သောတာပန် အရိယာသာဝိကာ၏ အရည်အချင်း (ဂုဏ်) လေးမျိုးကို ဟောတော်မူရာ ကာဠိဂေါဓာ သာကီဝင်မင်းသမီးက “မြတ်စွာဘုရား ဟောကြားတော်မူသည့် ထိုအရည်အချင်း (ဂုဏ်)လေးမျိုး တပည့်တော်မသန္တာန်၌ အထင် အရှား ရှိနေပါသည်”ဟု လျှောက်ထားလျှင် ဘုရားရှင်က “လာဘာ တေ ဂေါမေ၊ သုလဒ္ဓံ တေ ဂေါဓေ”အစရှိသောစကားဖြင့် ချီးကျူးတော်မူသည့်သုတ်။

## ကိုးကား
နန္ဒိယသက္ကသုတ်

ဘုရားရှင် သကျနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံးတော်မူစဉ် နန္ဒိယသာကီဝင်၏ လျှောက်ထားချက်အရသောတာပတ္တိယင်္ဂ တရားလေးပါးနှင့်ဆက်စပ်၍ အရိယသာဝက၏ ပမာဒဝိဟာရီ၊ အပ္ပမာဒဝိဟာရီ ဖြစ်ပုံကို ဘုရားရှင်ဟောတော်မူသည့်သုတ်။

## ကိုးကား
အဘိသန္ဒသုတ်

(၄)သုတ် ရှိပါသည်။

ရတနာမြတ်သုံးပါး၏ ဂုဏ်တော်များ၌ မတုန်မလှုပ် သက်ဝင်ယုံကြည်မှု၊ အရိယကန္တသီလနှင့် ပြည့်စုံမှုဟူသော အရိယာသာဝက၏ ချမ်းသာခြင်း၏ အကြောင်း ဖြစ်သော ကောင်းမှုအစု, ကုသိုလ်အယဉ်လေးပါးနှင့် ပြည့်စုံခြင်းကို မဟာသမုဒ္ဒရာ ရေပမာကဲ့သို့ အသင်္ချေယျ အပ္ပမေယျ မဟာပုညက္ခန္ဓဟု ရေတွက်ပြောဆိုရမည်-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-----------

ရတနာမြတ်သုံးပါးတို့၏ ဂုဏ်တော်များ၌ မတုန်မလှုပ် သက်ဝင်ကြည်ညိုမှု၊ မုတ္တစာဂီ-ဟူသော အရိယာသာဝက၏ ချမ်းသာခြင်း၏အကြောင်းဖြစ်သော ကောင်းမှု အစု၊ ကုသိုလ်အယာဉ်လေးပါးနှင့် ပြည့်စုံခြင်းကို မြစ်ကြီးငါးစင်း၏ ရေပမာဏကဲ့သို့ အသင်္ချေယျ အပ္ပမေယျ မဟာပုညက္ခန္ဓဖြစ်သည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-----------

ရတနာမြတ်သုံးပါး၏ ဂုဏ်တော်များ၌ မတုန်မလှုပ် သက်ဝင်ကြည်ညိုမှု၊ အရိယနိဗ္ဗေဓိကပညာနှင့် ပြည့်စုံမှုဟူသော အရိယာသာဝက၏ ချမ်းသာခြင်း၏ အကြောင်းဖြစ်သော ကောင်းမှုအစု၊ ကုသိုလ်အယဉ် ၄-ပါးကို အသင်္ချေယျ အပ္ပမေယျ မဟာပုညက္ခန္ဓေဟု ဆိုအပ်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
----------

-ဤသုတ်၌ သရဏဂုမ်သုံးပါး ကိုးကွယ်သူနှင့် ငါးပါးသီလစောင့်ထိန်းသူတို့ ရရှိခံစားစေနိုင်သည့်အကျိုးများကို ဟောတော်မူသည့်သုတ်။

## ကိုးကား
မဟာနာမသုတ်

(၇)သုတ် ရှိပါသည်။

ဘုရားရှင် သကျနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံး နေတော်မူစဉ်-မြတ်စွာဘုရား ကပိလဝတ္ထုမြို့တော်သည် စည်ပင်ပြန့်ပွားနေပါ၏။ လူအများလည်း ပခုံးချင်းထိလုမတတ် သွားနေကြပါ၏။ လူမျိုးပေါင်းများစွာနေကြ ပါ၏။ လမ်းများကကျဉ်းမြောင်းလှပါ၏။ ဘုရားရှင်နှင့်သံဃာတော်များ ဖူးမြော်ပြီး ပြန်သွားသည့်အခါ လှည့်လည်ပြေးသွားနေသော ဆင်, မြင်းရထား, လှည်း, လူတို့နှင့် ပေါင်းဆုံမိပါ၏။ ထိုအခါ ဘုရား, တရား, သံဃာတော်၏ဂုဏ်ရည်တို့ကို အာရုံပြု၍ ဖြစ်ပေါ်နေသော သတိပျောက်သွားပါ၏။ ထိုအခါ တပည့်တော်ကွယ်လွန်သွားလျှင် လားရောက်ရာဂတိ တမလွန်ဘဝသည် အဘယ်သို့ဖြစ်ပါမည်နည်း မြတ်စွာဘုရား။

မဟာနာမ် သဒ္ဓါ၊ သီလ၊ သုတ၊ စာဂ၊ ပညာ စိတ်ကိုပွားများထားသောသူသည် ဤယခုဘဝ ခန္ဓာကိုယ်ကို ကွယ်လွန်ပြီးနောက် ကျီး၊ လင်းတ၊ စွန်ရဲ၊ အိမ်ခွေး၊ တောခွေး၊ ပိုးအမျိုးမျိုးတို့ စားသောက်ကြလိမ့်မည်။ အထက်သို့ ထူးခြားစွာ သွားလေ့ရှိသကဲ့သို့ သင့်အား မယုတ်ညံ့သော ကွယ်လွန်ခြင်းဖြစ်ပေလိမ့်မည်ဟု မဟာနာမ် သာကီဝင်အား ဘုရားရှင်ဟောတော်မူသည့်သုတ်။
------

ဘုရားရှင် သကျနိုင်ငံ ... သီတင်းသုံးတော်မူစဉ် ဘုရားရှင်အား မဟာနာမ် သာကီဝင်က အထက်သုတ်တော်အတိုင်းလျှောက်ထားခြင်းကြောင့် မဟာနာမ် ဗုဒ္ဓါနုဿတိ၊ ဓမ္မာနုဿတိ၊ သံဃာနုဿတိ၊ သီလာနုဿတိဟူသော အနုဿတိလေးပါးတို့ကိုပွားများနေသော အရိယာသာဝကသည် နိဗ္ဗာန်၌စိတ်ညွတ်ကိုင်းရှိုင်းနေ၏။ အရှေ့အရပ်သို့ကိုင်းနေသော သစ်ပင်သည် အရှေ့ဘက်သို့ လဲကျသကဲ့သို့ သင့်အား မယုတ်မညံ့သောကွယ်လွန်ခြင်း ဖြစ်ပေလိမ့်မည်ဟု ဘုရားရှင်က ရှင်းလင်း ဟောကြားတော်မူသည့်သုတ်။
--------------

ဘုရားရှင် သကျနိုင်ငံ ... သီတင်းသုံးတော်မူနေစဉ် ဗုဒ္ဓ, ဓမ္မ, သံဃ အဝေစ္စ ပသာဒ၊ အရိယကန္တသီလ-ဟူသော တရားလေးပါးတို့နှင့်ပြည့်စုံသော အရိယသာဝကသည် သောတာပန္န၊ အဝိနိပါတဓမ္မ၊ သမ္ဗောဓိပရာယဏဖြစ်၏ဟု မဟာနာမ်သာကီဝင်အား ဘုရားရှင် ဟောကြားတော်မူသည့်သုတ်။
---------

ဘုရားရှင် သကျနိုင်ငံ ... သီတင်းသုံးတော်မူနေစဉ် အရဟတ္တဖိုလ်ကိုရပြီး၍ သိက္ခာသုံးပါးကိုသိပြီးသော အရိယသာဝကသည် ဗုဒ္ဓါနုဿတိ၊ ဓမ္မာနုဿတိ၊ သံဃာ နုဿတိ၊ သီလာနုဿတိ၊ စာဂါနုဿတိ၊ ဒေဝတာနုဿတိ-ဟူသော အနုဿတိတို့ကို ပွားများ၍နေ၏-ဟု အနုဿတိခြောက်ပါး ပွားများပုံအကျယ်ကို မဟာနာမ် သာကီဝင်အား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။
----------

ဘုရားရှင် သကျနိုင်ငံ ... သီတင်းသုံးတော်မူနေစဉ် မဟာနာမ်သာကီဝင်၏ မေးလျှောက်ချက်အရ ဥပါသကာ၊ ဥပါသိကာ၏ သီလ၊ အတ္တဟိတဥပါသကာ၊ အတ္တဟိတ ပရဟိတ ဥပါသကာဖြစ်ပုံအကျယ်ကို ဝေဖန်၍ ဘုရားရှင်ဟောတော်မူသည့်သုတ်။
-----------

ဘုရားရှင် သကျနိုင်ငံ ... သီတင်းသုံးတော်မူနေစဉ် မဟာနာမ်သာကီဝင်၏ မေးလျှောက်ချက်အရ သဒ္ဓါ၊ အာရဒ္ဓဝီရိယ၊ ဥပဋ္ဌိတဿတိ၊ သမာဟိတ၊ ပညဝါ၊ ဤတရားငါးပါးရှိသောသူသည် (မဂ်-ဖိုလ်ကို) ပြီးစီးစေနိုင်၏။ ဗုဒ္ဓါနုဿတိ၊ ဓမ္မာနုဿတိ၊ သံဃာနုဿတိ၊ သီလာနုဿတိ၊ စာဂါနုဿတိ၊ ဒေဝတာနုဿတိဟူသော အနုဿတိခြောက်ပါးတို့ကို ပွားများနေလေဟု အနုဿတိခြောက်ပါး ပွားများပုံနှင့် ရရှိသောအကျိုးကျေးဇူးတို့ကို ဘုရားရှင်ဟောတော်မူသည့်သုတ်။
------------

ဘုရားရှင် သကျနိုင်ငံ ... သီတင်းသုံးတော်မူနေစဉ် မဟာနာမ်သာကီဝင် မကျန်းမမာရာမှ နာလန်ထဖြစ်နေစဉ် မဟာနာမ်သာကီဝင်၏လျှောက်ထားချက်အရ အထက်သုတ်တော်အတိုင်း သဒ္ဓါ၊ ဝီရိယ၊ သတိ၊ သမာဓိ၊ ပညာ တရားငါးပါး၌ တည်လျက် ဗုဒ္ဓါနုဿတိ ... ဒေဝတာနုဿတိ-ဟူသော အနုဿတိခြောက်ပါးတို့တွင် တစ်ပါးပါးကို သွားနေလျှင်ဖြစ်စေ၊ ရပ်နေလျှင်ဖြစ်စေ၊ ထိုင်နေလျှင်ဖြစ်စေ၊ လျောင်းစက်နေလျှင်ဖြစ်စေ၊ အလုပ်လုပ်နေလျှင်ဖြစ်စေ သားသမီး ဇနီးမယားတို့ဖြင့် ကျဉ်းမြောင်းရာအရပ်၌နေလျှင်ဖြစ်စေ ပွားများနေလေလောဟု ဘုရားရှင် ဟောတော်မူသည့်သုတ်။

## ကိုးကား
စက္ကဝတ္တိရာဇသုတ်

အရိယာသာဝက၏ ဓမ္မလေးပါးနှင့် မပြည့်စုံသော စကြာမင်းသည် စကြာမင်း စည်းစိမ်ကို ခံစားပြီး နတ်စည်းစိမ်ခံစားနေရသော်လည်း အပါယ်လေးပါးမှ မလွတ်နိုင်။ အရိယာသာဝကသည် ဆွမ်းခံ၍ရသောဆွမ်းဖြင့် မျှတလျက် အမြိတ်အဆာမရှိသော သင်္ကန်းကို ဝတ်ရုံနေသော်လည်း အရိယဓမ္မလေးပါးနှင့် ပြည့်စုံသောကြောင့် အပါယ် လေးပါးမှ လွတ်မြောက်၏-ဟု လေးကျွန်းလုံးကို အစိုးရသော စကြာမင်းဘဝထက် အရိယဓမ္မလေးပါးကိုရသော အရိယာသာဝက က မြင့်မြတ်ပုံကို ဟောတော်မူသည့်သုတ်။

## ကိုးကား
အရဟတ္တဖလသုတ်

သပ္ပုရိသ သံသေဝ၊ သဒ္ဓမ္မဿဝန၊ ယောနိသောမနသိကာရ၊ ဓမ္မာနုဓမ္မပဋိပတ္တိဟူသော တရားလေးမျိုးကို ပွားများ, ကြိမ်ဖန်များစွာပွားများလျှင် အရဟတ္တဖိုလ်ကို မျက်မှောက်ပြုနိုင်သည်ဟု ဟောတော်မူသည့်သုတ်။

## ကိုးကား
ပညာပဋိလာဘသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် သပ္ပုရိသ သံသေဝ, သဒ္ဓမ္မဿဝန, ယောနိသောမနသိကာရ ဓမ္မာနုဓမ္မပဋိပတ္တိ-ဟူသော ပညာရ ကြောင်းတရားလေးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပညာဝုဒ္ဓိသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် သပ္ပုရိသ သံသေဝ, သဒ္ဓမ္မဿဝန, ယောနိသောမနသိကာရ ဓမ္မာနုဓမ္မပဋိပတ္တိ-ဟူသော တရားလေးပါးတို့ကို ပွားများသော ကြိမ်ဖန်များစွာ အလေ့အလာပြုသောပုဂ္ဂိုလ်သည် ပညာတိုးပွား ရန်ဖြစ်ကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။
------------

အထက်သုတ်ဒေသနာတော်အတိုင်း ယင်းတရားလေးပါးတို့သည် ပညာတိုးပွားရန် ဖြစ်ကုန်၏ဟု ဘုရားရှင် ဟောတော်မူသည့်သုတ်။

## ကိုးကား
ပညာဝေပုလ္လသုတ်

ပညာဝုဒ္ဓိသုတ် ဒေသနာတော်အတိုင်း ပွားများအပ်, ကြိမ်ဖန်များစွာ အလေ့ အလာပြုအပ်သော တရားလေးပါးတို့သည် ပညာပြန့်ပြောခြင်းငှါ ဖြစ်ကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဓမ္မဒိန္နသုတ်

ဘုရားရှင် ကာသိနိုင်ငံ ဗာရာဏသီမြို့တော်အနီး ဣသိပတနမိဂဒါဝုန်တော ဝယ် သီတင်းသုံးနေတော်မူစဉ် ဥပါသကာအခြံအရံငါးရာနှင့်အတူ ဓမ္မဒိန္နဥပါသကာ ရောက်ရှိလာပြီး မိမိတို့အား ဒီဃရတ္တဟိတသုခဖြစ်စေရန် ဩဝါဒ၊ အနုသာသနီပေးတော်မူရန် လျှောက်ထားသဖြင့် ဩဝါဒအနုသာသနီ ချီးမြှင့်တော်မူသောအခါ ထိုဩဝါဒ အနုသာသနီကို မိမိတို့လူသားများ မကျင့်နိုင်ကြသဖြင့် ငါးပါးသီလ၌ တည်သည့်လူသားတို့အား ဥတ္တရိဓမ္မကို ဟောတော်မူရန် လျှောက်ထားသဖြင့် သောတာပတ္တိယင်္ဂတရားလေးပါးကို ဟောတော်မူပါသည်။ မိမိတို့၌ ယင်းတရားများ တည်ရှိနေပုံကို လျှောက်ထားသည့်အခါ သင်တို့ သောတာပတ္တိဖိုလ်ကို ကောင်းစွာ ရအပ်ပေ၏ဟု ဘုရားရှင် မိန့်တော်မူသည့်သုတ်။

အဋ္ဌကထာ၌ ဥပါသကာငါးရာစီ အခြံအရံရှိသော ဥပါသကာ (၇)ဦးနှင့် ဘုရားရှင် မိန့်ကြားတော်မူအပ်သော ကျင့်သုံးရမည့် သုတ်တော်များ သရုပ်ကို ဖွင့်ပြပြီး မနိုင်သောဝန်ကို တောင်းပန်ကြခြင်းကြောင့် ဘုရားရှင်က ကြီးလေးသော ဝန်ကို မိန့်ကြားတော်မူပုံ အစရှိသည်တို့ကို ဖွင့်ပြထားပါသည်။

ဋီကာ၌လည်း ဖွင့်ဆိုချက်များရှိပါသည်။

## ကိုးကား
အနာဂါမိဖလသုတ်

**အနာဂါမိဖလသုတ်**

(၂)သုတ် ရှိပါသည်။

သူတော်ကောင်းကို မှီဝဲခြင်း, သူတော်ကောင်းတရားကို ကြားနာခြင်း, သင့်လျော် သောအားဖြင့် နှလုံးသွင်းခြင်း (လောကုတ္တရာ) တရားအားလျော်သော အကျင့်ကို ကျင့်ခြင်း ဟူသော တရားလေးပါးကို ပွားများအပ်, ကြိမ်ဖန်များစွာ လေ့လာသမှုပြုအပ် သည်ရှိသော် အနာဂါမိဖိုလ်ကို မျက်မှောက်ပြုခြင်းငှာ ဖြစ်၏-ဟု ဟောတော်မူသည့်သုတ်။
------------

ယုံကြည်ခြင်း “သဒ္ဓါ” မရှိမှု၊ (ဒုစရိုက်မှ) မရှက်မှု၊ (ဒုစရိုက်မှ) မလန့်မှု၊ ပျင်းရိမှု၊ သတိမေ့လျော့မှု၊ အသိဉာဏ်ပညာမရှိမှု-ဟူသော တရားခြောက်မျိုးကို မပယ်နိုင်လျှင် အနာဂါမိဖိုလ်ကို မျက်မှောက်မပြုနိုင်၊ ယင်းတရားခြောက်မျိုးကို ပယ်စွန့်နိုင်လျှင် အနာဂါ မိဖိုလ်ကို မျက်မှောက်ပြုနိုင်၏-ဟု ဟောတော်မူသည့်သုတ်။

## ကိုးကား
နိဗ္ဗေဓိကပညာသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သပ္ပုရိသသံသေဝ၊ သဒ္ဓမ္မဿဝန၊ ယောနိသော မနသိကာရ၊ ဓမ္မာနုဓမ္မပဋိပတ္တိဟူသော တရားလေးပါးကို ပွားများ ကြိမ်ဖန်များစွာ အလေ့အလာပြုလျှင် နိဗ္ဗေဓိကပညတာ အကျိုးငှါဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
တိက္ခပညာသုတ်

သပ္ပုရိသသံသေဝ၊ သဒ္ဓမ္မဿဝန၊ ယောနိသောမနသိကာရ၊ ဓမ္မာနုဓမ္မပဋိပတ္တိဟူသော တရားလေးပါးတို့ကို ပွားများအပ်၊ ကြိမ်ဖန်များစွာ အလေ့အလာပြုအပ် သည်ရှိသော် ပညာထက်မြက်ခြင်းငှါဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဇဝနပညာသုတ်

သပ္ပုရိသသံသေဝ၊ သဒ္ဓမ္မဿဝန၊ ယောနိသောမနသိကာရ၊ ဓမ္မာနုဓမ္မ ပဋိပတ္တိ-ဟူသော တရားလေးပါးတို့ကို ပွားများအပ်, ကြိမ်ဖန်များစွာ အလေ့အလာ ပြုအပ်သည်ရှိသော် လျင်မြန်သောဉာဏ်ပညာဖြစ်ခြင်းငှာ ဖြစ်ကုန်၏ဟု ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အပ္ပမတ္တပညာသုတ်

သပ္ပုရိသသံသေဝ, သဒ္ဓမ္မဿဝန, ယောနိသောမနသိကာရ, ဓမ္မာနုဓမ္မပဋိပတ္တိဟူသော တရားလေးပါးတို့ကို ပွားများအပ်, ကြိမ်ဖန်များစွာ အလေ့အလာ ပြုအပ်ကုန်သည် ရှိသော် ပညာအတိုင်းအရှည်မရှိ (တိုးပွား)ခြင်းငှာ ဖြစ်ကုန်၏-ဟု ဟောတော်မူသည့်သုတ်။

## ကိုးကား
ဘူရိပညာသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် သပ္ပုရိသသံသေဝ၊ သဒ္ဓမ္မဿဝန, ယောနိသောမနသိကာရ, ဓမ္မာနုဓမ္မပဋိပတ္တိ-ဟူသော ဤတရားလေးပါးတို့ကို ပွားများအပ်, ကြိမ်ဖန်များစွာ လေ့လာအပ်သည်ရှိသော် မြေကြီးထုနှင့် တူသော ပညာရှိခြင်းငှာ (ဘူရိပညဖြစ်ရန်) ဖြစ်ကုန်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဂမ္ဘီရပညာသုတ်

သပ္ပုရိသသံသေဝ, သဒ္ဓမ္မဿဝန, ယောနိသောမနသိကာရ, ဓမ္မာနုဓမ္မပဋိပတ္တိဟူသော တရားလေးပါးတို့ကို ပွားများသည်ရှိသော်, ကြိမ်ဖန်များစွာ အလေ့အလာ ပြုအပ်သည်ရှိသော် ပညာနက်နဲခြင်းငှါ ဖြစ်ကုန်၏-ဟု ဘုရားရှင် ဟောကြားတော် မူသည့်သုတ်။

## ကိုးကား
မဟာပညာသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် သပ္ပုရိသသံသေဝ၊ သဒ္ဓမ္မဿဝန၊ ယောနိသောမနသိကာရ၊ ဓမ္မာနုဓမ္မပဋိပတ္တိဟူသော တရား လေးပါးတို့ကို ပွားများအပ်၊ ကြိမ်ဖန်များစွာ အလေ့အလာပြုအပ်သည်ရှိသော် ပညာကြီးမားခြင်းငှာဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပုထုပညာသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် သပ္ပူရိသသံသေဝ, သဒ္ဓမ္မသဝန, ယောနိသောမနသိကာရ ဓမ္မာနုဓမ္မပဋိပတ္တိ-ဟူသော တရားလေးပါးတို့ကို ပွားများအပ်, ကြိမ်ဖန်များစွာ အလေ့အလာ ပြုအပ်သည်ရှိသော် ပညာများခြင်းဖြစ်ကုန်၏-ဟု ရဟန်းတို့အား ဘုရားရှင် ဟောကြားတော်မူသည့်သုတ်။

܀တိပိဋက သုတ္တသူစီ ဝိဘာဝိနီ܀

## ကိုးကား